tripathysagar/odia_wiki huggingface dataset:
ମେଳଛାମୁଣ୍ଡା , ଭାରତୀୟ ରାଜ୍ୟ ଓଡ଼ିଶାର ବରଗଡ଼ ଜିଲ୍ଲାର ମେଳଛାମୁଣ୍ଡା ବ୍ଳକ ଅନ୍ତର୍ଗତ ଏକ ଗ୍ରାମ । ଏହା ପଦ୍ମପୁରଠାରୁ ୨୧ କିଲୋମିଟର ଏବଂ ବରଗଡ଼ଠାରୁ ୬୦ କିଲୋମିଟର ଦୂର । ଏହା ରାଜ୍ୟ ରାଜପଥ ଉପରେ ଅବସ୍ଥିତ । ଏହି ଗ୍ରାମର ୧୦ କିଲୋମିଟର ଦୁରବର୍ତୀ ଗଣିଆପାଳିଠାରେ ବୁଦ୍ଧସ୍ଥାପତ୍ୟର ଭଗ୍ନାବଶେଷ ଅବିଷ୍କୃତ ହେବା ପରେ ଏହି ଅଞ୍ଚଳ ପୁରାତନ ବୌଦ୍ଧିକ ଜ୍ଞାନ କେନ୍ଦ୍ର ଥିବାର ପ୍ରମାଣ ମିଳିଛି । ଏହା। ପ୍ରାଚୀନ ବୌଦ୍ଧ ଜ୍ଞାନ କେନ୍ଦ୍ର  'ମୁଚାଲିଣ୍ଡା' ର ଅଂଶ ବିଶେଷ ଥିବାର ଅନୁମାନ କରାଯାଏ । ଏହା ନିକଟରେ ମାତ୍ର ୧ କିଲୋମିଟର ଦୂରରେ ଦିପ୍ତିପୁରଠାରେ ଶିକ୍ଷା, ସ୍ୱାସ୍ଥ୍ୟ ଓ କୃଷିର ଉନ୍ନତି ପାଇଁ ଗବେଷଣାଗାର ସହ ଏକ ପୂର୍ଣାଙ୍ଗ ହସ୍ପିଟାଲ ଓ ବିଦ୍ୟଳୟ ରହିଛି ।
ଭାବଗ୍ରାହୀ ନାୟକ  (୭ ମଇ ୧୯୩୫ - ୨୪ ଜାନୁଆରୀ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଭାବଗ୍ରାହୀ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ଦଶପଲ୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭାବଗ୍ରାହୀ ନାୟକ ୧୯୩୫ ମସିହାର ମଇ ମାସ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜଗନ୍ନାଥ ନାୟକ ଏବଂ ପତ୍ନୀଙ୍କ ନାମ ସୁପ୍ରଭା ନାୟକ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ଇଣ୍ଟରମିଡିଏଟ୍ । ରାଜନୈତିକ ଜୀବନ ଭାବଗ୍ରାହୀ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କାର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥଲେ । ମୃତ୍ୟୁ ଭାବଗ୍ରାହୀ ନାୟକ ୨୦୦୭ ମସିହାର ଜାନୁଆରୀ ମାସ ୨୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।
ରେଡ଼ିଅମ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୮୮ ।
ଲଳିତ ମାନସିଂହ, ଜଣେ ସେବା ନିବୃତ ଭାରତୀୟ ପ୍ରଶାସନିକ ଅଧିକାରୀ ତଥା ଭାରତର ପ୍ରାକ୍ତନ ବୈଦେଶିକ ସଚିବ ଅଟନ୍ତି। ସେ, ଇଂଲଣ୍ଡ ଓ ଆମେରିକାରେ ଭାରତର ରାଷ୍ଟ୍ରଦୂତ ହିସାବରେ ମଧ୍ୟ କାର୍ଯ୍ୟ କରିସାରିଛନ୍ତି । ପ୍ରାରମ୍ଭିକ ଜୀବନ ଓ ଶିକ୍ଷା ପ୍ରଖ୍ୟାତ କବି ଓ ଲେଖକ ମାୟାଧର ମାନସିଂହଙ୍କର ଜ୍ଯେଷ୍ଠ ପୁତ୍ର, ଲଳିତ ମାନସିଂହ ଜଣେ ମେଧାବୀ ଛାତ୍ର ଥିଲେ । ସେ ପିଲାଦିନେ ଡାକ୍ତର ହେବାକୁ ଇଚ୍ଛୁକ ଥିଲେ, କିନ୍ତୁ ଗଣିତ ଭଲ ହେଉନଥିବାରୁ, ସେ ଡାକ୍ତରୀ ପାଠ ପଢ଼ି ନଥିଲେ । ସେ ପୁଣି ସଂଗୀତକୁ ନିଜର ବୃତ୍ତି କରିବାକୁ ଚାହୁଁଥିଲେ, କିନ୍ତୁ ତାଙ୍କ ମା ' ଏହା ଚାହୁଁନଥିବାରୁ, ସେ ସଂଗୀତ ଦିଗରେ ମଧ୍ୟ ଅଗ୍ରସର ହୋଇନଥିଲେ । ମା 'ଙ୍କର ଇଛା ଅନୁସାରେ, ସେ ପରବର୍ତ୍ତୀ ସମୟରେ ଭାରତୀୟ ପ୍ରଶାସନିକ ସେବା ପ୍ରତି ଆକର୍ଷିତ ହୋଇଥିଲେ । ଲଳିତଙ୍କର ଦୁଇ ଜଣ ଭାଇ ଓ ଦୁଇ ଜଣ ଭଉଣୀ ଅଛନ୍ତି । ଲଳିତ ମାନସିଂହ,ଉତ୍କଳ ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକ ଓ ରାଜନୀତି ବିଜ୍ଞାନରେ ସ୍ନାତକୋତ୍ତର ଉପାଧି ଲାଭକରିଛନ୍ତି । ଉଭୟ ପାଠ୍ଯକ୍ରମରେ ଉତ୍କୃଷ୍ଠତା ଲାଭକରି, ସେ ସ୍ୱର୍ଣ୍ଣପଦକ ଲାଭ କରିଥିଲେ । ଜବାହରଲାଲ ନେହେରୁ ବିଶ୍ୱବିଦ୍ୟାଳୟରେ ସେ ଜଣେ ରିସର୍ଚ୍ଚ ସ୍କଲାର ଓ ଶିକ୍ଷକ ଭାବରେ କିଛି ଦିନ କାମ କରିଥିଲେ । ସେ, ପ୍ରଖ୍ୟାତ ଓଡ଼ିଶୀ ନୃତ୍ୟାଙ୍ଗନା ସୋନାଲ ମାନସିଂହଙ୍କୁ ବିବାହ କରିଥିଲେ ଓ ପରେ ସେମାନଙ୍କର ବିବାହ ବିଚ୍ଛେଦ ମଧ୍ୟ ଘଟିଥିଲା । ପରବର୍ତ୍ତୀ ସମୟରେ ସେ ଇନ୍ଦିରାଙ୍କୁ ବିବାହ କରିଛନ୍ତି ଓ ଇନ୍ଦିରାଙ୍କଠାରୁ ତାଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି । କର୍ମ ଜୀବନ ଲଳିତ ମାନସିଂହ, ଉତ୍କଳ ବିଶ୍ୱବିଦ୍ୟାଳୟରେ ରାଜନୀତି ବିଜ୍ଞାନ ବିଭାଗରେ ଜଣେ ଅଧ୍ୟାପକ ରୂପରେ ନିଜର ଚାକିରୀ ଜୀବନ ଆରମ୍ଭ କରିଥିଲେ । ୧୯୬୩ ମସିହାରେ ସେ ଭାରତୀୟ ପ୍ରଶାସନିକ ସେବା ଅନ୍ତର୍ଗତ, ଭାରତୀୟ ବୈଦେଶିକ ସେବାରେ ଯୋଗଦାନ କଲେ । ୧୯୬୩ ମସିହାରେ ଭାରତୀୟ ପ୍ରଶାସନିକ ସେବା ପରୀକ୍ଷାରେ ସେ ସର୍ବଭାରତୀୟ ସ୍ଥରରେ ପ୍ରଥମ ସ୍ଥାନ ଅଧିକାର କରିଥିଲେ । ଜେନିଭା, ତାଙ୍କର ପ୍ରଥମ ଅଭିଯାନ ଥିଲା । ପରବର୍ତ୍ତୀ ସମୟରେ ସେ, ଅର୍ଥବିଭାଗରେ କାମ କରିଥିଲେ । ତାଙ୍କୁ କିଛି ବର୍ଷ ପାଇଁ କାବୁଲ ମଧ୍ୟ ଯିବାକୁ ପଡ଼ିଥିଲା । ୧୯୮୦-୮୩ ପର୍ଯ୍ୟନ୍ତ ସେ ୟୁ.ଏ.ଇର ରାଷ୍ଟ୍ରଦୂତ ହିସାବରେ ନିଯୁକ୍ତ ହୋଇଥିଲେ। ଏହା ରାଷ୍ଟ୍ରଦୂତ ଭାବରେ ତାଙ୍କର ପ୍ରଥମ ନିଯୁକ୍ତି ଥିଲା । ରାଷ୍ଟ୍ରଦୂତ ଭାବରେ ନିଯୁକ୍ତ ହେବାରେ, ସେ ହେଉଛନ୍ତି, ପ୍ରଥମ ଓଡ଼ିଆ ବ୍ୟକ୍ତି । ୧୯୯୩-୯୫ ମସିହା ଯାଏଁ ସେ ନାଇଜେରିଆର ରାଷ୍ଟ୍ରଦୂତ ଭାବରେ କାମ କରିଥିଲେ । ପରବର୍ତ୍ତୀ ସମୟରେ ସେ ଇଂଲଣ୍ଡରେ ଭାରତର ରାଷ୍ଟ୍ରଦୂତ ରୂପରେ ମଧ୍ୟ କାର୍ଯ୍ୟ କରିଥିଲେ । ୧୯୯୯-୨୦୦୧ ମସିହା ଯାଏଁ, ସେ ଭାରତର ବୈଦେଶିକ ସଚିବ ଭାବରେ କାମ କରିଥିଲେ । ସେ ଆଇ.ସି.ସି.ଆର ଓ ଏଫ.ଏସ.ଆଇର ଅଧ୍ଯକ୍ଷ ଭାବରେ ମଧ୍ୟ କାର୍ଯ୍ୟ କରିସାରିଛନ୍ତି । ୨୦୦୧ ମସିହାରେ, ସେ ଆମେରିକାରେ ଭାରତର ରାଷ୍ଟ୍ରଦୂତ ଭାବରେ ନିଯୁକ୍ତ ହୋଇଥିଲେ । ସେବା ନିବୃତି ପରେ ମଧ୍ୟ, ସେ ବର୍ତ୍ତମାନ ବିଭିନ୍ନ ଆନ୍ତର୍ଜାତୀକ ଅନୁଷ୍ଠାନ ସହିତ ଜଡ଼ିତ ରହିଛନ୍ତି ।
ମହମ୍ମଦ ବିନ କାସିମ ହେଉଛନ୍ତି ଖ୍ରୀଷ୍ଟୀୟ ଅଷ୍ଟମ ଶତାବ୍ଦୀର ଭାରତର ପ୍ରଥମ ମୁସଲମାନ ଆକ୍ରମଣକାରୀ। ଏ ଖ୍ରୀଷ୍ଟାବ୍ଦ ୭୧୧ରେ ଭାରତ ଆକ୍ରମଣ କରି ସିନ୍ଧୁର ରାଜା ଦହିରଙ୍କୁ ପରାସ୍ତ କରି ଆଲୋର ଓ ବ୍ରହ୍ମଣାବାଦ ଆଦି ନଗରମାନ ଲୁଣ୍ଠନ କରି ସିନ୍ଧୁ ଅଧିକାର କଲେ। ପ୍ରୋଥେରା ସାହେବଙ୍କ ଇତିହାସମତେ ଏହାଙ୍କର ବଂଶଧରମାନେ ସୌବୀର ନାମକ କ୍ଷତ୍ରିୟମାନଙ୍କଦ୍ୱାରା ୭୬୦ ଖ୍ରୀଷ୍ଟାବ୍ଦରେ ଭାରତରୁ ବିତାଡ଼ିତ ହେଲେ।
ବିଶାଖାପଟନମ ଜିଲ୍ଲା,ଆନ୍ଧ୍ର ପ୍ରଦେଶର ଏକ ପ୍ରଶାସନିକ ଜିଲ୍ଲା । ଭୂଗୋଳ ବିଶାଖାପାଟଣା ଜିଲ୍ଲା ଆନ୍ଧ୍ରପ୍ରଦେଶର ଉତ୍ତରପୂର୍ବ ଅଞ୍ଚଳରେ ଅବସ୍ତିତ । ବିଶାଖାପାଟଣା ଜିଲ୍ଲା  (ବିଶାଖା ଜିଲ୍ଳା), ବିଜିୟନଗର ଓ ଶ୍ରୀକାକୁଲମକୁ ମିଳିତ ଭାବେ ଉତ୍ତରଆନ୍ଧ୍ର କୁହାଯାଏ  ।ବିଶାଖାପାଟଣା ଜିଲ୍ଲାର ଉତ୍ତରରେ ବିଜିୟନଗର ଜିଲ୍ଲା ଓ ଓଡ଼ିଶାର କୋରାପୁଟ ଜିଲ୍ଲା ଅବସ୍ତିତ ଏବଂ ପଶ୍ଚିମରେ ଓଡ଼ିଶାର ମାଲକାନଗିରି ଜିଲ୍ଲା,ଦକ୍ଷିଣରେ ପୂର୍ବ-ଗୋଦାବରୀ ଜିଲା ,ବଙ୍ଗୋପସାଗର ପୂର୍ବରେ ଅବସ୍ତିତ ।
ବାଳକୃଷ୍ଣ ପଟ୍ଟନାୟକ  (୧୯ ମଇ ୧୯୧୯ - ୧୧ ମଇ ୧୯୯୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ବାଳକୃଷ୍ଣ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବାଳକୃଷ୍ଣ ପଟ୍ଟନାୟକ ୧୯୧୯ ମସିହାର ମଇ ମାସ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁଦର୍ଶନ ପଟ୍ଟନାୟକ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ ବାଳକୃଷ୍ଣ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବାଳକୃଷ୍ଣ ପ୍ରଧାନ ୧୯୯୪ ମସିହାର ମଇ ମାସ ୧୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୪ ବର୍ଷ ବୟସ ହୋଇଥିଲା ।
ରଥିକା ରାମସାମୀ ଜଣେ ଭାରତୀୟ ମହିଳା ବନ୍ୟପ୍ରାଣୀ ଫଟୋଗ୍ରାଫର । ସେ ନୂଆ ଦିଲ୍ଲୀରେ ଅବସ୍ଥାନ କରିବା ସହ ସ୍ୱାଧୀନ ଭାବରେ ଫଟୋଗ୍ରାଫୀ ପେଶା ଭାବରେ ଅବଲମ୍ବନ କରିଥାନ୍ତି । ସେ ତାଙ୍କର ଉଚ୍ଛକୋଟିର ବନ୍ୟପ୍ରାଣୀ ଫଟୋଗ୍ରାଫି ପାଇଁ ଅନେକ ପ୍ରଶଂଶା ତଥା ପୁରସ୍କାର ପାଇଛନ୍ତି । ତାଙ୍କୁ ଭାରତର ପ୍ରଥମ ଆନ୍ତର୍ଜାତିକ ସ୍ତରର ବନ୍ୟପ୍ରାଣୀ ମହିଳା ଫଟୋଗ୍ରାଫର କୁହାଯାଇଥାଏ । ଜୀବନୀ ୧୯୯୦ ମସିହାରେ ତାଙ୍କର ବିବାହ ପରେ ରଥିକା ନୂଆ ଦିଲ୍ଲୀଠାରେ ଅବସ୍ଥାନ କରୁଛନ୍ତି । . ସେ ଏମସିଏ ଶିକ୍ଷା ପ୍ରାପ୍ତ କରିବା ପରେ ଜଣେ କମ୍ପ୍ୟୁଟର ଇଞ୍ଜିନିଅର ଭାବରେ ବହୁ ବର୍ଷ କାର୍ଯ୍ୟ କରୁଥିଲେ ।ତେବେ ଫଟୋଗ୍ରାଫୀରେ ଆଗ୍ରହ ପାଇଁ ସେ ପୂର୍ଣକାଳୀନ ଭିତ୍ତିରେ ଫଟୋଗ୍ରାଫିକୁ ପେଶା ଭାବରେ ଗ୍ରହଣ କରିଥିଲେ । ନିଜେ ଜଣେ ସୌଖୀନ ଫଟୋଗ୍ରାଫର ଥିବା ତାଙ୍କର ମାମୁଙ୍କଠାରୁ ସେ ତାଙ୍କର ପ୍ରଥମ କେମେରା ପାଇବା ପରେ ଅରଣ୍ୟର ବୃକ୍ଷ ଓ ପୁଷ୍ପର ଫଟୋ ଉତ୍ତୋଳନ କରୁଥିଲେ । ୨୦୦୩ ମସିହାରେ ସେ କୋଇଲାଦେଓ ଜାତୀୟ ପାର୍କକୁ ଯାଇ ସେଠାରେ ପକ୍ଷୀ ମାନଙ୍କ ଫଟୋ ଉତ୍ତୋଳନ କରିଥିଲେ । ତାଙ୍କର ଫଟୋ ସେତେଟା ଉନ୍ନତ ହାଏନଥିଲେ ମଧ୍ୟ ସେ ପକ୍ଷୀ ମାନଙ୍କ ବ୍ୟବହାର , ଅଙ୍ଗି ଭଙ୍ଗିକୁ ଚମତ୍କାର ଭାବରେ ଫଟୋରେ ରଖିପାରୁଥିଲେ । ଓଖଳା ପକ୍ଷୀ ଅଭୟାରଣ୍ୟକୁ ବାରମ୍ବାର ଯାଇ ସେ ବିଭିନ୍ନ ପକ୍ଷୀ ମାନଙ୍କ ଚାଲି ଚାଳନକୁ ନିରୀକ୍ଷ୍ୟଣ କରୁଥିଲେ । ଏହା ପରେ ସେ ପୂର୍ଣା କାଳୀନ ଭିତ୍ତିରେ ବନ୍ୟପ୍ରାଣୀ ଫଟୋଗ୍ରାଫିକୁ ଆଦରି ନେଇଥିଲେ । ଏହି କ୍ରମରେ ସେ ଭାରତ , କେନିୟା ଓ ତାଞ୍ଜାନିଆର ବିଭିନ୍ନ ପକ୍ଷୀ ଅଭୟାରଣ୍ୟ ଗସ୍ତ କରିଛନ୍ତି । ନୂଆଦିଲ୍ଲୀଠାରେ ଅବସ୍ଥିତ ଇଣ୍ଡିଆ ଇଣ୍ଟରନାସନାଲ କେନ୍ଦ୍ରଠାରେ ୨୦୦୫ ମସିହାରେ ଅନୁଷ୍ଠିତ  " କ୍ଳିନ ଗଙ୍ଗା କାମ୍ପେନ " ରେ ରଥିକାଙ୍କ ବନ୍ୟପ୍ରାଣୀ ଫଟୋଗ୍ରାଫର ପ୍ରଦର୍ଶନୀ ହେଇଥିଲା । ୨୦୦୭ ମସିହାରେ ଜବାହରଲାଲ ନେହେରୁ ବିଶ୍ୱବିଦ୍ୟାଳୟର ବାର୍ଷିକ କାଲେଣ୍ଡରରେ ତାଙ୍କର ପକ୍ଷୀ ଚିତ୍ର ସ୍ଥାନିତ ହେଇଥିଲା । ୨୦୦୮ ମସିହାରେ ତାଙ୍କ ସଂକଳିତ  " ବାର୍ଡ୍ସ ଅଫ ଇଣ୍ଡିଆ "  ସଂକଳନ ଭାରତର ଶ୍ରେଷ୍ଠ ୨୦ଟି ଚିତ୍ର ସଂକଳନ ଭାବରେ ଗୃହିତ ହେଇଥିଲା । ସେ ନିଜେ ଫଟୋଗ୍ରାଫି କରିବା ସହ ବନ୍ୟପ୍ରାଣୀ ଫଟୋଗ୍ରାଫୀରେ କାର୍ମଶାଳା କରି ଆଗ୍ରହୀ ଯୁବକ ଯୁବତୀଙ୍କୁ ଶିକ୍ଷା ଦିଅନ୍ତି । ଭାରତର ଫଟୋଗ୍ରାଫି ଆର୍ଟ ଏସୋସିଆସନର ସେ ଜଣେ ପ୍ରତିଷ୍ଠାତା ସଦସ୍ୟା । . କାର୍ଯ୍ୟ କୃତି ରଥିକା ତାଙ୍କର ପୁସ୍ତକ  " ," କୁ 2014 ମସିହାରେ ନିଜେ ପ୍ରକାଶିତ କରିଥିଲେ ।
ଜୁଲାଇ ୧ , ୨୦୧୫ରେ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ନୂଆ ଦିଲ୍ଲୀଠାରେ ଏହି ସପ୍ତାହର ଶୁଭ ଉଦ୍ଘାଟନ କରିଛନ୍ତି । ଏହି ଅବସରରେ ଏକ ବିସ୍ତୃତ ବର୍ଗର ଡିଜିଟାଲ ଉତ୍ପାଦ ସେବାଗୁଡ଼ିକର ଉନ୍ମୋଚନ କରିଛନ୍ତି ଯଥା ଡିଜିଟାଲ ଲକର, ଡିଜିଟାଲ ପେମେଣ୍ଟ, ଡିଜିଟାଲ ଶିକ୍ଷା ଇତ୍ୟାଦି । ଜୁଲାଇ ୧ରୁ ସପ୍ତାହବ୍ୟାପି ଏହି କାର୍ଯ୍ୟକ୍ରମ ଚାଲୁରହିବ । ଜନସାଧାରଣଙ୍କ ସହ ଏହି ବିଷୟରେ ଯୋଗାଯୋଗ, ସଚେତନତା ଆଦି ପଦକ୍ଷେପ ନିଆଯାଉଛି । ଏହି କାର୍ଯ୍ୟକ୍ରମ ମଧ୍ୟ ବିଭିନ୍ନ ସ୍ତରରେ ଯଥା ଗ୍ରାମ ସ୍ତରୀୟ, ବ୍ଲକ ସ୍ତରୀୟ, ମୁନିସିପାଲିଟି, ସବଡିଭିଜନ, ଜିଲ୍ଲା, ରାଜ୍ୟ, ଏବଂ ଜାତୀୟସ୍ତରରେ ସମସ୍ତ ସରକାରୀ ଅନୁଷ୍ଠାନମାନଙ୍କଠାରୁ ବ୍ୟାପକ ପ୍ରଚାର କରାଯିବ । ଲକ୍ଷ୍ୟ ଡିଜିଟାଲ ଇଣ୍ଡିଆ ଭାରତ ସରକାରଙ୍କ ଏକ ଫ୍ଲାଗସିପ ପ୍ରୋଗ୍ରାମ ଯାହାର ଲକ୍ଷ୍ୟ  ଭାରତକୁ ଡିଜିଟାଲ ସଶକ୍ତ କରି ସମାଜିକ କ୍ଷେତ୍ରରେ ସମୃଦ୍ଧ କରିବା ଓ ପରିବର୍ତ୍ତନ କ୍ଷେତ୍ରରେ ଧ୍ୟାନ କେନ୍ଦ୍ରିତ କରି ଆଇଟି     +    କୁ ସିଦ୍ଧ କରିବା । ଏହି ପ୍ରୋଗ୍ରାମ ଇଲେକ୍ଟ୍ରୋନିକ ସେବା, ଉତ୍ପାଦ, ଉତ୍ପାଦନ ଏବଂ ରୋଜଗାର ସୃଷ୍ଟି କ୍ଷେତ୍ରରେ ସାମଗ୍ରିକ ବିକାଶକୁ ଦୃଷ୍ଟି ରଖିଛି । ଏହି ପ୍ରୋଗ୍ରାମର ତିନୋଟି ମୁଖ୍ୟ ଦୃଷ୍ଟି  ପ୍ରତ୍ୟେକ ନାଗରିକମାନଙ୍କ ବ୍ୟବହାର୍ଯ୍ୟ ନିମିତ୍ତ ଭିତ୍ତିଭୂମି ,  ଶାସନ ଏବଂ ଇଛାମତେ ସେବା ,  ନାଗରିକମାନଙ୍କ ଡିଜିଟାଲ ସଶକ୍ତିକରଣ  ଉପରେ କାର୍ଯ୍ୟ କରିବ । ପରିଚାଳନା ଏହି ପ୍ରୋଗ୍ରାମ ଭାରତ ସରକାରଙ୍କ ଇଲେକ୍ଟ୍ରୋନିକ୍ସ ଏବଂ ସୂଚନା ପ୍ରଯୁକ୍ତି ମନ୍ତ୍ରଣାଳୟ ଦ୍ୱାରା ପରିକଳ୍ପିତ ଅଟେ । ଏହାକୁ ଅନେକ କେନ୍ଦ୍ରୀୟ ମନ୍ତ୍ରଣାଳୟ ଏବଂ ବିଭାଗ ଏବଂ ରାଜ୍ୟ ସରକାର ସହଯୋଗ କରିବେ । ପାଣ୍ଠି ପ୍ରାରମ୍ଭିକ ପର୍ଯ୍ୟାୟରେ ପ୍ରାୟ ୨ ଲକ୍ଷ କୋଟି ନିବେଶ ହେବ ବୋଲି ଯୋଜନା ହୋଇଛି । ୨,୫୦.୦୦୦ ଗ୍ରାମ ପଂଚାୟତକୁ ଅପ୍ଟିକ ଫାଇବରରେ ସଂଯୋଗ ପାଇଁ ପାଖାପାଖି ୧ ଲକ୍ଷ କୋଟି ଟଙ୍କା ଖର୍ଚ୍ଚ ଅଟକଳ କରାଯାଇଛି । ଆଗାମୀ ୫ ବର୍ଷ ମଧ୍ୟରେ ବିର୍ଲା କମ୍ପାନୀ ୭ ନିୟୁତ ଡଲାର ନିବେଶ କରିବ । ବୈଷୟିକ କ୍ଷେତ୍ରରେ ରିଲାଏନ୍ସ ୧୦ ହଜାର କୋଟି ନିବେଶ କରିବ ଏବଂ ଆଗାମୀ ୫ ବର୍ଷ ମଧ୍ୟରେ ୨ ଲକ୍ଷ ୫୦ ହଜାର କୋଟି ନିବେଶ କରିବ । ମୋଟାମୋଟି ଭାବେ ଏହା ୪.୫ ଲକ୍ଷ କୋଟି ପୁଞ୍ଜିନିବେଶ ପାଇବ ଏବଂ ୧୮ ଲକ୍ଷ ଲୋକଙ୍କୁ ଜୀବିକା ପ୍ରଦାନ କରିବ । ଡିଜିଟାଲ ଇଣ୍ଡିଆ ସପ୍ତାହ ବୈଶିଷ୍ଟ୍ୟ ବିପୁଳ ପରିମାଣରେ ଡିଜିଟାଲ କେନ୍ଦ୍ରମାନ ସ୍ଥାପନ କରି ସଂସ୍ଥା ଓ କାର୍ଯ୍ୟକ୍ରମମାନଙ୍କ ଜରିଆରେ ନାଗରିକମାନଙ୍କୁ ସୂଚନା, ଶିକ୍ଷା, ଏବଂ ନିଯୋଗ ପ୍ରଦାନ କରିବା । ଯଥା ସିଏସସିଗୁଡ଼ିକ/ ପୋଷ୍ଟ ଅଫିସଗୁଡ଼ିକ, ସ୍କୁଲ, ଗ୍ରାମ ପଂଚାୟତଗୁଡିକ ଇତ୍ୟାଦି । ସମସ୍ତ ନେଟବ୍ୟବହାରକାରୀ ନାଗରିକମାନଙ୍କ ସହ ଡିଜିଟାଲ ପ୍ରଚାର ଏବଂ କାର୍ଯ୍ୟକ୍ରମ ମାଧ୍ୟମରେ ଯୋଡ଼ି ହେବା । ସମସ୍ତଙ୍କୁ ଏହି କାର୍ଯ୍ୟକ୍ରମର ଉଦ୍ଦେଶ୍ୟ,ସେବା,ଏବଂ ଏହାର ଲାଭ ବାବଦରେ ଅବଗତ କରାଇବା । ଇ-ସେବା, ଯୋଜନା, ଏବଂ ନୂଆ ଯୋଜନାଗୁଡ଼ିକୁ ଲୋକପ୍ରିୟ ଏବଂ ବ୍ୟାପକ କରିବା । ବ୍ୟବହାରିକ ଡିଜିଟାଲ ସାକ୍ଷରତାଦ୍ୱାରା ଲୋକମାନଙ୍କୁ ଶିକ୍ଷିତ କରିବା, ସାଇବର ସେକ୍ୟୁରିଟି , ସାଇବର ହାଇଜିନ, ଡିଜିଟାଲ ଭିତ୍ତିଭୂମିର ସୁବ୍ୟବହାର ଇତ୍ୟାଦି । ପାରିଶ୍ରମିକ, ପ୍ରେରଣା ଏବଂ ଏହି ଡିଜିଟାଲ ଇଣ୍ଡିଆ କାର୍ଯ୍ୟକ୍ରମ ସହ ଲୋକଙ୍କ ସହ ଯୋଡ଼ିହେବା ।
ପାଲି, ଉମାରିଆ ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ପଲି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାଲି, ଉମାରିଆ ୨୫.୮୫୧୭ ଉତ୍ତର ଅକ୍ଷାଂଶ ଓ ୭୬.୫୫୭୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଲି, ଉମାରିଆ ସହରର ମୋଟ ଜନସଂଖ୍ୟା ୧୮୧୯୪ ଅଟେ । ସେଥି ମଧ୍ୟରୁ ୫୦.୯୧% ଜଣ ପରୁଷ ହୋଇଥିବା ବେଳେ ୪୯.୦୯% ଜଣ ନାରୀ ଅଟନ୍ତି । ପାଲି, ଉମାରିଆର ସାକ୍ଷରତା ହାର ୫୯.୩୨% ଅଟେ । ଏହା ଜାତୀୟ ହାରଠାରୁ ୫.୫୨% ପ୍ରତିଶତ କମ ଅଟେ । ସେଥିରୁ ୩୬.୬୦% ପ୍ରତିଶତ ପୁରୁଷ ଓ ୨୨.୭୨% ନାରୀ ଅଟନ୍ତି । ୧୫.୩୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପାଲି, ଉମାରିଆର ସରକାରୀ ଭାଷା ଅଟେ ।
ତିଳୋତ୍ତମା ଖୁଣ୍ଟିଆ  (ମୃତ୍ୟୁ: ୧୨ ଅକ୍ଟୋବର ୨୦୨୨) ଜଣେ ଓଡ଼ିଆ ଅଭିନେତ୍ରୀ ଥିଲେ  । ସେ ଓଡ଼ିଆ ଦୂରଦର୍ଶନ ଧାରାବାହିକରେ ଅଭିନୟ କରୁଥିଲେ । ତୁଳସୀ, ସିନ୍ଦୂର ବିନ୍ଦୁ, କେମିତି ଏ ବନ୍ଧନ ଭଳି ଓଡ଼ିଆ ଧାରାବାହିକରେ ସେ ଅଭିନୟ କରିଥିଲେ । ପରିବାର ତିଳୋତ୍ତମା ଖୁଣ୍ଟିଆ ଓଡ଼ିଆ ନାଟ୍ୟ ନିର୍ଦ୍ଦେଶକ ହିମାଂଶୁ ସାମଲଙ୍କୁ ବିବାହ କରିଥିଲେ । ତାଙ୍କ ସାନ ଝିଅ ଦେବୀକା ଅରୁନ୍ଧତୀ ସାମଲ ଜଣେ ଅଭିନେତ୍ରୀ ଭାବରେ ଓଡ଼ିଆ କଥାଚିତ୍ର ଓ ଧାରାବାହିକରେ ଅଭିନୟ କରୁଛନ୍ତି । ଅଭିନୟ ଜୀବନ ତିଳୋତ୍ତମା ଖୁଣ୍ଟିଆ ଓଡ଼ିଆ ଧାରାବାହିକରେ ମା ' ଭୂମିକାରେ ଅଭିନୟ କରୁଥିଲେ । ସେ ଇଟିଭି ଓଡ଼ିଆର ଧାରାବାହିକ ତୁଳସୀ, ତରଙ୍ଗ ଟିଭିର ଧାରାବାହିକ ସିନ୍ଦୂର ବିନ୍ଦୁ, କେମିତି ଏ ବନ୍ଧନ ଆଦି ଧାରାବାହିକରେ ମା ' ଭୂମିକାରେ ଅଭିନୟ କରିଥିଲେ । ଅଭିନୀତ ଧାରାବାହିକ ମୃତ୍ୟୁ ତିଳୋତ୍ତମା ଖୁଣ୍ଟିଆ ୨୦୨୨ ମସିହାର ଅକ୍ଟୋବର ୧୨ ତାରିଖରେ ମୃତ୍ୟୁବରଣ କରିଥିଲେ । ହୃଦୟ ଓ କିଡନିଜନିତ ରୋଗରେ ସେ ୨ ବର୍ଷ ଧରି ପୀଡ଼ିତ ଥିଲେ ଏବଂ ୫୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ସୁବ୍ରତ କୁମାର ଆଚାର୍ଯ୍ୟ  (ଜନ୍ମ: ୦୧ ଜାନୁଆରୀ ୧୯୫୧) ଜଣେ ଗାଷ୍ଟ୍ରୋଏଣ୍ଟେରୋଲୋଜିଷ୍ଟି ଓ ଯକୃତ ପ୍ରତ୍ୟାରୋପଣ ବିଶେଷଜ୍ଞ  । ୨୦୧୪ ମସିହାରେ ତାଙ୍କୁ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରାଯାଇଥିଲା । ଜୀବନୀ ସୁବ୍ରତ ୧୯୫୧ ମସିହା ନଭେମ୍ବର ୧ ତାରିଖରେ ଜନ୍ମଗ୍ରହଣ କରିଥିଲେ । ସେ ମହାରାଜା କୃଷ୍ଣ ଚନ୍ଦ୍ର ଗଜପତି ଭେଷଜ ମହାବିଦ୍ୟାଳୟରୁ ୧୯୭୪ ମସିହାରେ ଏମ୍.ବି.ବି.ଏସ୍ କରିଥିଲେ । ସେହିବର୍ଷ ସୁବ୍ରତ ଶ୍ରେଷ୍ଠ ସ୍ନାତକର ପୁରସ୍କାର ଲାଭ କରିଥିଲେ । ୧୯୮୨ ମସିହାରେ ସେ ଅଖିଳ ଭାରତୀୟ ଆୟୁର୍ବିଜ୍ଞାନ ସଂସ୍ଥା, ନୂଆଦିଲ୍ଲୀରୁ ଡକ୍ଟରେଟ ଲାଭ କରିଥିଲେ । ୧୯୮୬ ମସିହାରେ ସେ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରେ ଯୋଗଦାନ କରିଥିଲେ । ପରବର୍ତ୍ତୀ ସମୟରେ ଅଖିଳ ଭାରତୀୟ ଆୟୁର୍ବିଜ୍ଞାନ ସଂସ୍ଥା, ନୂଆଦିଲ୍ଲୀରେ ଯୋଗଦେଇ, ୨୦୧୪ ମସିହାରେ ବିଭାଗୀୟ ମୁଖ୍ୟକୁ ପଦୋନ୍ନତି ପାଇଥିଲେ । ୨୦୧୨ ମସିହାରେ ସୁବ୍ରତ କୁମାର ଆଚାର୍ଯ୍ୟଙ୍କୁ ଅଖିଳ ଭାରତୀୟ ଆୟୁର୍ବିଜ୍ଞାନ ସଂସ୍ଥା, ଭୁବନେଶ୍ୱରର ନିର୍ଦ୍ଦେଶକ ଭାବରେ ନିଯୁକ୍ତି ମିଳିଥିଲା, କିନ୍ତୁ ବ୍ୟକ୍ତିଗତ କାରଣ ଦର୍ଶାଇ ସେ ଏହାକୁ ପ୍ରତ୍ୟାଖାନ କରିଥିଲେ । ୨୦୧୬ ମସିହାରେ ତାଙ୍କୁ କିଟ୍ ବିଶ୍ୱବିଦ୍ୟାଳୟର ଉପକୁଳପତି ଭାବରେ ନିଯୁକ୍ତି ମିଳିଛି ।
ମାପ୍ରୋଟିଲିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଲୁଡିଓମିଲ, ହେଉଛି ଏକ ଔଷଧ ଯାହା ଅବସାଦ, ଉଦବେଗ ଏବଂ ଦ୍ୱିପାକ୍ଷିକ ବ୍ୟାଧି ବା ବାଇପୋଲାର ଡିଜଅର୍ଡର ଇତାଦି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, କୋଷ୍ଠକାଠିନ୍ୟ, ନିଦ୍ରା, ମୁଣ୍ଡ ବୁଲାଇବା ଏବଂ ଚିନ୍ତା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆତ୍ମହତ୍ୟା ପ୍ରବଣତା, ରାସ, ବାତ, ବାଇପୋଲାର ଏବଂ ଅନିୟମିତ ହୃତ୍ ସ୍ପନ୍ଦନ ବା ଆରିଥମିଆ ଇତ୍ୟାଦି ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ କୌଣସି ସ୍ପଷ୍ଟ କ୍ଷତି ହୋଇନଥିବାବେଳେ, ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ଟେଟ୍ରାସାଇକ୍ଲିକ୍ ଆଣ୍ଟିଡିପ୍ରେସାଣ୍ଟ   । ୧୯୮୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମାପ୍ରୋଟିଲିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୭୫ ମିଗ୍ରା ବିଶିଷ୍ଟ ୧୦୦ ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୭୫ ଡଲାର ଥିଲା । ଏହା ବିଶ୍ୱବ୍ୟାପୀ ବିଭିନ୍ନ ଦେଶରେ ଉପଲବ୍ଧ ।
ଲିଉପ୍ରୋରେଲିନ  (ଇଂରାଜୀ ଭାଷାରେ , ଅନ୍ୟ ନାମ ଲିଉପ୍ରୋଲାଇଡ/ ) ଏକ କୃତ୍ରିମ ହରମୋନ   ଯାହା ପ୍ରୋସ୍ଟେଟ କର୍କଟ, ସ୍ତନ କର୍କଟ, ଏଣ୍ଡୋମେଟ୍ରିଓସିସ, ୟୁଟେରାଇନ ଫାଇବ୍ରଏଡ   ଓ ପ୍ରାକ୍ ଯୁବକ୍ରାନ୍ତି/ପ୍ୟୁବର୍ଟି   ଆଦି ରୋଗମାନଙ୍କ ଚିକିତ୍ସାରେ ଦିଆଯାଏ  । ଏହା ମାଂସପେଶୀରେ ଇଞ୍ଜେକସନ   ବା ଚର୍ମ ତଳ ଇଞ୍ଜେକସନ   ଆକାରରେ ଦିଆଯାଏ । ଲିଉପ୍ରୋରେଲିନର ପାର୍ଶ୍ୱ ପ୍ରତିକ୍ରିୟାରେ ସାଧାରଣତଃ ଜ୍ୱର ଅନୁଭବ  , ନିଦ୍ରା ସମସ୍ୟା, ମୁଣ୍ଡବଥା, ଇଞ୍ଜେକସନ ନେଇଥିବା ସ୍ଥାନରେ କଷ୍ଟ ଓ ପରିବର୍ତ୍ତିତ ମନୋଭାବ ଇତ୍ୟାଦି ଲକ୍ଷଣ ଦେଖାଯାଏ । ଏହା ବ୍ୟତୀତ ଅଧିକ ରକ୍ତ ଶର୍କରା  , ଆଲର୍ଜି ପ୍ରତିକ୍ରିୟା   ଓ ପିଟୁଇଟାରି ଗ୍ରନ୍ଥି ସମସ୍ୟା   ଆଦି ବେମାରୀ ମଧ୍ୟ ଦେଖାଯାଏ । ଗର୍ଭାବସ୍ଥାରେ ଏହି ଔଷଧ ନେଲେ ଶିଶୁର କ୍ଷତି ହୁଏ । ଏହା ଏକ ଗୋନାଡୋଟ୍ରପିନ-ରିଲିଜିଙ୍ଗ ହରମୋନ ଆନାଲଗ  ( -   ) ଶ୍ରେଣୀର ଔଷଧ  । ଏହା ଗୋନାଡୋଟ୍ରପିନ   କ୍ଷରଣ କମେଇଦିଏ ଓ ତାହାଦ୍ୱାରା ଟେସ୍ଟିସ୍ଟିରନ   ଓ ଏସ୍ଟ୍ରାଡିଓଲ   ହରମୋନ ସ୍ତର କମିଯାଏ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୫ରେ ଡାକ୍ତରୀ ବ୍ୟବ‌ହାର ନିମନ୍ତେ ଲିଉପ୍ରୋରେଲିନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏହାର ଏକ ମାସିକିଆ ଡୋଜ୍‌ର ଖର୍ଚ୍ଚ ପ୍ରାୟ ୭୫.୨୪ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ସମ ପରିମାଣ ଔଷଧର ଖର୍ଚ୍ଚ ପ୍ରାୟ ୧,୦୧୧.୯୩ ଆମେରିକୀୟ ଡଲାର । ଏହା ଲୁପ୍ରନ ନାମରେ ବିକ୍ରୟ ହୁଏ ।
କ୍ଳୋରିନ  ( : ) ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୭  । ଧର୍ମ ଭୌତିକ ରାସାୟନିକ ସମସ୍ଥାନିକ ଇତିହାସ ଉତ୍ପାଦନ ବ୍ୟବହାର ଶିଳ୍ପ ବ୍ୟବହାର ପରିଷ୍କାର ଓ ପରିଚ୍ଛନତା ଯୁଦ୍ଧ କ୍ଷେତ୍ରରେ ପ୍ରଥମ ବିଶ୍ୱଯୁଦ୍ଧ ଇରାକ ଯୁଦ୍ଧ ସ୍ୱାସ୍ଥ୍ୟ ଉପରେ ପ୍ରଭାବ ଆହୁରି ଦେଖନ୍ତୁ ଟୀକା ଆଧାର ,  (1997).  (2 .). : - . 0-08-037941-9. { }:   ;       ,  (2001). 0-12-352651-5. { }:   ;
ଶ୍ୱାସନଳୀ ପ୍ରଦାହ  (ଇଂରାଜୀ ଭାଷାରେ ) ରୋଗରେ ମଧ୍ୟରେ ଥିବା ବଡ଼ ଓ ମଧ୍ୟମ ଆକାରର  (ଫୁସଫୁସ) ଶ୍ୱାସନଳୀରେ ପ୍ରଦାହ ସୃଷ୍ଟି ହୁଏ  । ଲକ୍ଷଣ: କାଶିଲେ ଖଙ୍କାର ପଡ଼େ, ହୁଇଜ ହୁଏ, ଛୋଟ ଶ୍ୱାସକ୍ରିୟା ହୁଏ ଓ ଛାତି ଭିତରେ ବେଆରାମ ଲାଗେ । ଶ୍ୱାସନଳୀ ପ୍ରଦାହ ଦୁଇ ପ୍ରକାର ଅଛି: ତୀବ୍ର ଶ୍ୱାସନଳୀ ପ୍ରଦାହ ଓ କ୍ରନିକ ଶ୍ୱାସନଳୀ ପ୍ରଦାହ । ତୀବ୍ର ଶ୍ୱାସନଳୀ ପ୍ରଦାହକୁ ଛାତି ଥଣ୍ଡା ମଧ୍ୟ କୁହାଯାଏ । ତୀବ୍ର ଶ୍ୱାସନଳୀ ପ୍ରଦାହ ରୋଗରେ କାଶ ପ୍ରାୟ ୩ ସପ୍ତାହ ରହେ । ପ୍ରାୟ ୯୦ % ରୋଗ ଭୁତାଣୁ ସଂକ୍ରମଣ ଯୋଗୁ ହୁଏ । କାଶ ଯୋଗୁ ବା ରୋଗୀ ସଂସ୍ପର୍ଶରେ ଆସିଲେ ଏହି ରୋଗ ବ୍ୟାପେ । ସଙ୍କଟପ୍ରଦ କାରଣ: ଧୂମ୍ରପାନ, ଧୂଳି ଓ ଦୂଷିତ ବାୟୁ । ଅଳ୍ପ ସଂଖ୍ୟକ ରୋଗ ଦୂଷିତ ବାୟୁ କିମ୍ବା ମାଇକୋପ୍ଲାଜମା ନିମୋନି ବା ବୋର୍ଡେଟେଲା ପର୍ଟୁସିସ ଜୀବାଣୁ ଯୋଗୁ ହୁଏ । ରୋଗୀକୁ ବିଶ୍ରାମ, ଜ୍ୱର ନିମନ୍ତେ ପାରାସେଟାମୋଲ ଓ ଏନଏସଆଇଡି ଦିଆଯାଏ । ବାର୍ଷିକ ୩ ମାସ ବା ଅଧିକ ସମୟ ଧରି ଅତି କମରେ ଦୁଇ ବର୍ଷ ପର୍ଯ୍ୟନ୍ତ କାଶ ସ‌ହିତ କଫ   ପଡ଼ିଲେ କ୍ରନିକ ବ୍ରୋଙ୍କାଇଟିସ ବା କ୍ରନିକ ଶ୍ୱାସନଳୀ ପ୍ରଦାହ ରୋଗ କୁହାଯାଏ । କ୍ରନିକ ଶ୍ୱାସନଳୀ ପ୍ରଦାହ ରୋଗୀମାନଙ୍କ ମଧ୍ୟରୁ ଅଧିକାଂଶ ଲୋକଙ୍କର ସିଓପିଡି ଥାଏ । ଧୂମ୍ରପାନ ଏହାର ଅତି ସାଧାରଣ କାରଣ ତ‌ଥା ବାୟୁ ପ୍ରଦୁଷଣ ଓ ଜେନେଟିକ ଭୂମିକା ମଧ୍ୟ ଥାଏ । ଧୂମ୍ରପାନ ବନ୍ଦ, ଟିକା, ଫୁସଫୁସ ପୁନର୍ବସତି, ପ୍ରଶ୍ୱାସରେ ଶ୍ୱାସନଳୀ ସ୍ଫିତକାରୀ ଔଷଧ ବା ସ୍ଟିରଏଡ ନେଇ ଏହାର ଚିକିତ୍ସା କରାଯାଏ । ଦୀର୍ଘକାଳୀନ ଅମ୍ଳଜାନ ଥେରାପି କମ୍ବା ଫୁସଫୁସ ଟ୍ରାନ୍ସପ୍ଲାଣ୍ଟ କଲେ ଅନେକ ଉପକାର ଆଆନ୍ତି । ଆକ୍ୟୁଟ ବା ତୀବ୍ର ଶ୍ୱାସନଳୀ ପ୍ରଦାହ ଏକ ଅତି ସାଧାରଣ ରୋଗ । ୫ % ବୟସ୍କ ଲୋକ ଓ ୬ % ପିଲାଙ୍କର ବର୍ଷକୁ ନିହାତି କମରେ ଥରେ ଏହି ରୋଗ ହୁଏ । ସନ ୨୦୧୦ରେ ୩୨୯ ନିୟୁତ ଲୋକ ବା ଜନସଂଖ୍ୟାର ୫ % ଲୋକଙ୍କୁ ଏହି ରୋଗ ହୋଇଥିଲା । ସନ ୧୯୯୦ରେ ଏହା ଯୋଗୁ ୨.୪ ନିୟୁତ ମୃତ୍ୟୁ ହୋଇଥିଲା ଓ ସନ ୨୦୧୩ରେ ଏହା ବଢ଼ିଯାଇ ୨.୯ ମୃତ୍ୟୁ ହୋଇଥିଲା ।
ସୁବୋଧ ରାୟ  ୧୯୧୫ - ୨୬ ଅଗଷ୍ଟ ୨୦୦୬   (ଝୁଙ୍କୁ ରାୟ ନାମରେ ମଧ୍ୟ ଜଣାଶୁଣା) ଜଣେ ଭାରତୀୟ ବିପ୍ଳବୀ ସମାଜବାଦୀ ଥିଲେ  । ସେ ଜଣେ ଭାରତୀୟ ସ୍ୱାଧୀନତା ଆନ୍ଦୋଳନରେ ପ୍ରଭାବଶାଳୀ ବ୍ୟକ୍ତି ଏବଂ ଜଣେ ରାଜନେତା ଥିଲେ । ଜୀବନୀ ସୁବୋଧ ରାୟ ୧୯୧୫ ମସିହାରେ ପୂର୍ବ-ଅବିଭକ୍ତ ବଙ୍ଗଳାର ଚିଟାଗଙ୍ଗଠାରେ ଏକ ଧନୀ ପରିବାରରେ ଜନ୍ମଗ୍ରହଣ କରିଥିଲେ । ୧୪ ବର୍ଷ ବୟସରେ, ସେ ବିପ୍ଳବୀ ନେତା ସୂର୍ଯ୍ୟ ସେନଙ୍କ ନିର୍ଦ୍ଦେଶରେ ୧୯୩୦ ୩୧ ମସିହାର ଚିଟାଗଙ୍ଗ ଅସ୍ତ୍ରଶସ୍ତ୍ର ଆକ୍ରମଣରେ ଅଂଶଗ୍ରହଣ କରିଥିଲେ । ଏହି ଆକ୍ରମଣରେ ଦଣ୍ଡିତ ହୋଇଥିବା ବ୍ୟକ୍ତି ମାନଙ୍କ ମଧ୍ୟରେ ସୁବୋଧ ହେଉଛନ୍ତି ପ୍ରଥମ । ପରେ ସୁବୋଧ ରୟେଙ୍କୁ ୧୯୩୪ ମସିହାରେ ପୋର୍ଟ ବ୍ଲେୟାରର ସେଲୁଲାର ଜେଲକୁ ସ୍ଥାନାନ୍ତର କରାଯାଇଥିଲା । ୧୯୪୦ ମସିହାରେ ଜେଲରୁ ମୁକୁଳିବା ପରେ ସେ କମ୍ୟୁନିଷ୍ଟ ରାଜନୀତିରେ ଯୋଗ ଦେଇଥିଲେ ଏବଂ ଭାରତର କମ୍ୟୁନିଷ୍ଟ ପାର୍ଟିର ସଦସ୍ୟ ହୋଇଥିଲେ । ସ୍ୱାଧୀନତା ପରେ ସେ କଲିକତା ଯାଇ ଦଳର ପ୍ରାଦେଶିକ କେନ୍ଦ୍ରରେ ପୂର୍ଣ୍ଣକାଳୀନ ସଦସ୍ୟ ଭାବରେ ଯୋଗ ଦେଇଥିଲେ । ୧୯୬୪ ମସିହାରେ ଭାରତର କମ୍ୟୁନିଷ୍ଟ ପାର୍ଟିର ବିଭାଜନ ପରେ ସୁବୋଧ ରୟେ କମ୍ୟୁନିଷ୍ଟ ପାର୍ଟି ଅଫ ଇଣ୍ଡିଆ  ମାର୍କ୍ସବାଦୀ   ସିପିଆଇ  ଏମ ଙ୍କ ପକ୍ଷ ରଖିଥିଲେ । ସେ  ସିପିଆଇ  ଏମ ର ପଶ୍ଚିମବଙ୍ଗ ରାଜ୍ୟ କମିଟିର ଦୀର୍ଘ ଦିନର ସଦସ୍ୟ ଥିଲେ । କମ୍ୟୁନିଷ୍ଟ ଆନ୍ଦୋଳନର ଇତିହାସରେ ସୁବୋଧ ରୟେ ପ୍ରମୁଖ ବିଦ୍ୱାନ ଭାବେ ଯୋଗଦାନ ଦେଇଥିଲେ । ଜାତୀୟ ଅଭିଲେଖାଗାରରେ ଅନୁସନ୍ଧାନ କରିବା ପରେ ସେ  "କମ୍ୟୁନିଜିମ୍ ଇନ ଇଣ୍ଡିଆ: ଅନପବ୍ଲିଷ୍ଟ ଡକ୍ୟୁମେଣ୍ଟସ"  ନାମକ ଏକ ପୁସ୍ତକ ସମ୍ପାଦନା କରିଥିଲେ । ଲୋକପ୍ରିୟ ସଂସ୍କୃତି ବେଦବ୍ରତ ପେନଙ୍କଦ୍ୱାରା ନିର୍ଦ୍ଦେଶିତ ଚଳଚ୍ଚିତ୍ର ଚିଟାଗଙ୍ଗର ଡେଲଜାଦ ହିଲୱେଡ ଯୁବ ସୁବୋଧ ରୟେଙ୍କ ଭୂମିକାରେ ଅଭିନୟ କରିଥିଲେ ।
ଏହି ରାଜବଖରି ବର୍ତ୍ତମାନ ସମ୍ବଲପୁର ସହରର ଲେଡି ଲୁଇସ୍ ବିଦ୍ୟାଳୟ ପଛପଟେ ଅବସ୍ଥିତ,ଯାହାକୁ ଚୌହାନ୍ ବଂଶର ୭ମ ରାଜା ମହାରାଜା ଛତ୍ର ସାଏ ୧୬୮୯ ମସିହାରେ ସିଂହାସନ ଆରୋହଣ କରିବା ପରେ ନିର୍ମାଣ କରିଥିଲେ। ଏହାର ନାମକରଣ କରିଥିଲେ ଦଶ ବିଦ୍ୟା ମହଲ। ଆକର୍ଷଣୀୟ କାରୁକାର୍ଯ୍ୟରେ ଖଚିତ ଏହି ରାଜବଖରିରେ ଅନୁଷ୍ଠିତ ହେଉଥିଲା ରାଜଦରବାର। ଦୁଇ ମହଲା ବିଶିଷ୍ଠ ଏହି ରାଜପ୍ରସାଦରେ ରହିଛି ୪୦ରୁ ଅଧିକ କୋଠରୀ। ରାଜବଖରୀ ଭିତରେ କେବଳ ରାଜାଙ୍କ ରହିବା ପାଇଁ ଆଉ ଏକ ମହଲ ଅଛି, ଯାହିର ନାଁ ଚିତ୍ରମହଲ। ସେଥିରେ ୯ଟି କୋଠରୀ ଏବଂ ଦୁଇଟି ବାରଣ୍ଡା ରହିଛି। ଉପର ମହଲ ସଂପୂର୍ଣ୍ଣ ଧ୍ୱଂସ ହୋଇସାରିଥିବା ବେଳେ ତଳ ମହଲର ଛାତ ମଧ୍ୟ ଆଉ ନାହିଁ। ରଜାବଖରିର ପଛ ପଟେ ତଳକୁ ଯିବା ପାଇଁ ଏକ ପାହାଚ ରହିଛି। ଏହା ଏକ ଗୁପ୍ତ ସୁଡଙ୍ଗର ପଥ ହୋଇଥିବା ନେଇ ଅନୁମାନ କରାଯାଉଛି। ଏହି ରାଜବଖରି ଇତିହାସର ଅନେକ ଘଟଣାର ମୂକସାକ୍ଷୀ ସାଜିଛି। ବିଶେଷ କରି ଜାତୀୟ ବୀର ସୁରେନ୍ଦ୍ର ସାଏଙ୍କ ସ୍ୱାଧୀନତା ସଂଗ୍ରାମକୁ ଏହି କୋଠା ଅଙ୍ଗେ ନିଭେଇଛି। ୧୯୪୨ ମସିହା ଭାରତଛାଡ ଆନ୍ଦୋଳନ ବେଳେ ପ୍ରଥମ କରି ରାଜବଖରିରେ ହିଁ ତ୍ରିରଙ୍ଗା ପତାକା ଉଡିଥିଲା। ସ୍ୱାଧୀନତା ପୂର୍ବରୁ ରଜାବଖରିର ମାଲିକାନାକୁ ନେଇ ବିବାଦ ଭିତରେ ଛନ୍ଦି ହୋଇଗଲା। ସମ୍ବଲପୁର ରିଜବଂଶର ସୋନପୁର, ବଲାଙ୍ଗିର ଭଳି ବିଭିନ୍ନ ସ୍ଥାନରେ ରହୁଥିବା ବଂଶଧର ରଜାବଖରି ଉପରେ ଅଧିକାର ଦାବି କରି କୋର୍ଟଙ୍କ ଦ୍ୱାରସ୍ଥ ହୋଇଥିଲେ। ଆଉ କୋର୍ଟଙ୍କ ନିର୍ଦ୍ଦେଶମତେ, ଏହାର ସିଂହଭାଗ ଅଂଶ ସୋନପୁର ରାଜାଙ୍କ ଅଧିନକୁ ଚାଲିଗଲା। ପରେ ସୋନପୁର ରାଜାଙ୍କଠାରୁ ଆଇନଜୀବୀ ନିତ୍ୟାନନ୍ଦ ମାଝୀ ଏହାକୁ କିଣି ନେଇଗଲେ। ଆଉ ତାଙ୍କଠାରୁ ଲେଡି ଲୁଇସ୍ ସ୍କୁଲ କର୍ତ୍ତୁପକ୍ଷ ଏହାକୁ ନିଜ ଅଧିନକୁ ନେଇଗଲେ। ହେଲେ ସମଗ୍ର ରଜାବଖରିକୁ ସ୍କୁଲ୍ କର୍ତ୍ତୁପକ୍ଷ ବ୍ୟବହାର କରିପାରିଲେ ନାହିଁ। ଫଳରେ ଦେଖାରେଖା ଅଭାବରୁ ଏହି ଐତିହ୍ୟ ଏବେ ଧ୍ୱଂସ ଦ୍ୱାରଦେଶରେ ପହଞ୍ଚିଛି। ବର୍ତ୍ତମାନ କେବଳ ଭଙ୍ଗା କାନ୍ଥ ହିଁ ସ୍ମାରକୀ ଭାବେ ଛିଡା ହୋଇଛି। ତେବେ ୨୦୦୦ ମସିହାରେ ଭାରତୀୟ ପ୍ରତ୍ନତାତ୍ତ୍ୱିକ ସଂସ୍ଥା  (ଏଏସଆଇ) ଏହାର ମରାମତି କାମ ହାତକୁ ନେଇଥିଲେ ହେଁ ପୌରର ପ୍ରଶାସନର ରକ୍ଷଣାବେକ୍ଷଣ ଅଭାବ ଯୋଗୁଁ ତାହା ପୁଣି ପୂର୍ବ ଅବସ୍ଥାକୁ ଫେରିଆସିଥିଲା । ହେଲେ ଗତ କିଛି ବର୍ଷ ହେଲା ସମ୍ବଲପୁରର କିଛି ଉତ୍ସାହୀ ସ୍ୱେଚ୍ଛାସେବୀଙ୍କ ଉଦ୍ୟମରେ ଏହାର ପୁନଃଉଦ୍ଧାର କାମ ଆରମ୍ଭ ହୋଇଛି। ରଜାବଖରୀରେ ଅନେକ ଥର ଗଣସଫେଇ କରି ଏହାକୁ ଅସାମାଜିକଙ୍କ କବଳରୁ ମୁକ୍ତ କରାଯାଇଛି। ଇନ୍ଟାକ ସଂସ୍ଥା ସହାୟତାରେ ପୁଣି ଏହାର ଚମକ ଫେରାଇବାର ଯୋଜନା ହୋଇଛି। ଇତିମଧ୍ୟରେ ରାଜ୍ୟ ସରକାର ଉଭୟ ରଜାବଖରି ଏବଂ ରାନିବଖରିର ପୁନଃଉଦ୍ଧାର ପାଇଁ ଏକ କୋଟି ଟଙ୍କା ମଞ୍ଜୁର କରିଛନ୍ତି। ଏଠାରେ ସଂଗ୍ରହାଳୟ ପ୍ରତିଷ୍ଠା କରାଯାଇ ଅନେର ପର୍ଯ୍ୟଟକଙ୍କୁ ଆକୃଷ୍ଠ କରିବାକୁ ଅନେକ ଯୋଜନା ପ୍ରସ୍ତୁତ କରାଯାଇଛି।
ଜୁଲାଇ ୨୩, ୧୯୭୩ରେ ଜି ଉଦୟଗିରି ଓଡ଼ିଶାରେ ଜନ୍ମିତ ନନ୍ଦିନୀ ସାହୁ ହେଉଛନ୍ତି ଜଣେ ଭାରତୀୟ କବୀ, ଲେଖିକା ଏବଂ ସମାଲୋଚିକା। ସେ ମଧ୍ୟ ଇନ୍ଦିରା ଗାନ୍ଧୀ ମୁକ୍ତ ବିଶ୍ୱବିଦ୍ୟାଳୟରେ ସହକାରୀ ପ୍ରାଧ୍ୟାପକ ଅଛନ୍ତି। ସେ ଇଂରାଜୀ ଭାଷାରେ କବିତା ସମେତ ଅନେକ ପୁସ୍ତକ ରଚନା କରିଛନ୍ତି। ସେ ହେୁଛନ୍ତି ଜଣେ ପ୍ରସଂଶିତ କବୀ। ତାଙ୍କର କବିତା ଭାରତ, ଆମେରିକା, ବ୍ରିଟେନ, ଆଫ୍ରିକା ଏବଂ ପାକିସ୍ତାନରେ ଆଦୃତ ଓ ପ୍ରସାରିତ। ସେ ଇଂରାଜୀ ସାହିତ୍ୟରେ ଦୁଇଟି ସୁବର୍ଣ୍ଣ ପଦକ ଏବଂ  "ଅଖିଳ ଭାରତୀୟ କବିତା ପ୍ରତିଯୋଗିତା"  ଏବଂ  "ଶିକ୍ଷା ରତ୍ନ ପୁରସ୍କାର"  ହାସଲ କରିଛନ୍ତି। ଇଣ୍ଟର ଡିସିପ୍ଲିନାରୀ ଜର୍ଣ୍ଣାଲ ଅଫ ଲିଟରେଚର ଏଣ୍ଡ ଲାଂଗୁଏଜର ସେ ହେଉଛନ୍ତି ମୁଖ୍ୟ ସମ୍ପାଦିକା। ବାଲ୍ୟ ଜୀବନ ଓ ଶିକ୍ଷା ସ୍ଥାନୀୟ ବିଦ୍ୟାଳୟରେ ଶିକ୍ଷକତା କରୁଥିବା ତାଙ୍କର ପିତାମାତା ତାଙ୍କୁ ତାଙ୍କ ପାଞ୍ଚଜଣ ଭଉଣୀଙ୍କ ସହିତ ଶୃଂଖଳା ଭିତରେ ଲାଳନ ପାଳନ କରିଥିଲେ। ସେ ଇଂରାଜୀ ସାହିତ୍ୟରେ ଡକ୍ଟରେଟ ଡିଗ୍ରୀ ପ୍ରାଧ୍ୟାପକ ନିରଞ୍ଜନ ମହାନ୍ତିଙ୍କ ତତ୍ତ୍ୱାଧାନରେ ହାସଲ କରିଛନ୍ତି। ସେ ମୂଳ ଆମେରିକୀୟ ସାହିତ୍ୟରେ ମଧ୍ୟ ଡି ଲିଟ  (ଡକ୍ଟର ଅଫ ଲିଟରେଚର) ଉପାଧି ପାଇଛନ୍ତି । ସେ ଅଧୁନା ଇନ୍ଦିରା ଗାନ୍ଧୀ ମୁକ୍ତ ବିଶ୍ୱବିଦ୍ୟାଳୟରେ ସହକାରୀ ପ୍ରାଧ୍ୟାପକ ଅଛନ୍ତି। ସେ ଅନେକ ଜାତୀୟ ସେମିନାରରେ ଅଂଶଗ୍ରହଣ କରିଛନ୍ତି। ସାହିତ୍ୟ ଜୀବନ ସାହୁ ବହୁତ କମ୍ ବୟସରୁ ଲେଖା ଲେଖି ଆରମ୍ଭ କରିଥିଲେ। ସେ କବିତା ସଂଗ୍ରହ ସମେତ ଅନେକ ପୁସ୍ତକ ରଚନା କରିଛନ୍ତି। ତାଙ୍କର ଲେଖାଗୁଡ଼ିକ ଭାରତୀୟ-ଇଂରାଜୀ ସାହିତ୍ୟ, ଆମେରିକୀୟ ସାହିତ୍ୟ, ଇଂରାଜୀ ଭାଷା ଏବଂ ଶିକ୍ଷାଦାନ  , ଲୋକ ସାହିତ୍ୟ, ସାଂସ୍କୃତିକ ଅଧ୍ୟୟନ ତଥା ଶିଶୁ ସାହିତ୍ୟ ଉପରେ ଆଧାରିତ। ସେ ଇଗ୍ନୁପାଇଁ ଲୋକ ସାହିତ୍ୟ ଏବଂ ସାଂସ୍କୃତିକ ଅଧ୍ୟୟନ ଉପରେ କାର୍ଯ୍ୟକ୍ରମର ନିର୍ମାଣ ଓବଂ ବିକାଶ କରିଛନ୍ତି। ଇଣ୍ଟର ଡିସିପ୍ଲିନାରୀ ଜର୍ଣ୍ଣାଲ ଅଫ ଲିଟରେଚର ଏଣ୍ଡ ଲାଂଗୁଏଜ ନୂଆଦିଲ୍ଲୀର ସେ ହେଉଛନ୍ତି ମୁଖ୍ୟ ସମ୍ପାଦିକା। ସେ ବିଭିନ୍ନ ବିଷୟରେ ଭାରତ ଓ ଭାରତ ବାହାରେ ଅନେକ ଭାଷଣ ଦେଇଛନ୍ତି। ଜଣେ ଲେଖକ ଲେଖିଛନ୍ତି;  " , ."  ଭାଷାନ୍ତର  "ଏହି ପତ୍ର ଇଂରାଜୀରେ ଲେଖୁଥିବା ଜଣେ ଭାରତୀୟ ନାରୀ କବି ନନ୍ଦିନୀ ସାହୁଙ୍କର ପ୍ରତିଧ୍ୱନିତ ସ୍ୱରକୁ ପରଖ କରିବାପାଇଁ ଗୁରୁତ୍ୱ ଦିଏ, ଯାହାଙ୍କ ଲେଖା ଏବଂ ବ୍ୟକ୍ତିତ୍ୱ ଉଭୟରେ ଜଣେ ସହଜରେ ସେହି ପ୍ରାବଲ୍ୟ, ସେହି ଶକ୍ତି ଏବଂ ସମ୍ପୂର୍ଣ୍ଣତାକୁ ଖୋଜି ପାଇ ପାରିବ, ଯେଉଁଥିପାଇଁ ବରଂ ତାଙ୍କୁ ଜଣେ ଇକୋଫେମିନିଷ୍ଟ, ଇକୋଓମାନିଷ୍ଟ ଏବଂ ଇକୋସୋସାଲିଷ୍ଟ ବୋଲି ଯଥାର୍ଥରେ କହିହେବ।
ସ୍ନେହଲତା ମହାନ୍ତି,  (ଜନ୍ମ: ୨୩ ମାର୍ଚ୍ଚ ୧୯୩୨) କେନ୍ଦ୍ର ସାହିତ୍ୟ ଏକାଡେମୀ  'ବାଳ ସାହିତ୍ୟ ପୁରସ୍କାର'  ପ୍ରାପ୍ତ, ଜଣେ ଓଡ଼ିଆ ଶିଶୁ ସାହିତ୍ୟିକା । ଆକାଶବାଣୀ ଓ ଦୂରଦର୍ଶନର ବହୁ କାର୍ଯ୍ୟକ୍ରମରେ ମଧ୍ୟ ସେ ଅଂଶଗ୍ରହଣ କରିଛନ୍ତି । ବାଲ୍ୟଜୀବନ ଓ ଶିକ୍ଷା ସ୍ନେହଲତା ମହାନ୍ତି ୧୯୩୨ ମସିହା ମାର୍ଚ୍ଚ ୨୩ ତାରିଖରେ ଜଗତସିଂହପୁର ନିକଟସ୍ଥ ବାଘସାହି ଗ୍ରାମରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ଦିବ୍ୟସିଂହ ମହାନ୍ତି ଓ ମାତାଙ୍କ ନାମ ଇନ୍ଦ୍ରମଣି ଦେବୀ । ପିତା ନୂଆପଡାର ତହସିଲଦାର ଥିବାରୁ, ଘରର ଆର୍ଥିକ ଅବସ୍ଥା ସ୍ୱଛଳ ଥିଲା । ସ୍ନେହଲତାଙ୍କୁ ୮ବର୍ଷ ବସସ ବେଳକୁ ମାତା ଇନ୍ଦ୍ରମଣିଙ୍କର ଦେହାନ୍ତ ଘଟିଥିଲା । ସିପି, ନିମ୍ନ ପ୍ରାଥମିକ ବିଦ୍ୟାଳୟରୁ, ସ୍ନେହଲତା ନିଜର ପ୍ରାଥମିକ ଶିକ୍ଷାରମ୍ଭ କରିଥିଲେ । ୧୯୪୦ ମସିହାରେ ସେ ତୃତୀୟ ଶ୍ରେଣୀ ପାସ କରିଥିଲେ । ଏହି ପରୀକ୍ଷାରେ ସେ ସମଗ୍ର କଟକ ସର୍କଲରେ ପ୍ରଥମ ସ୍ଥାନ ଅଧିକାର କରିଥିଲେ । ୧୯୪୨ ମସିହାରେ ମାତ୍ର ୧୦ବର୍ଷ ବୟସରେ ସେ ସ୍ୱାଧୀନତା ସଂଗ୍ରାମରେ ଯୋଗଦାନ କରିଥିଲେ । ସେତେବେଳକୁ ପିତା ତାଙ୍କର ପାଠପଢାରେ ଡୋରି ବାନ୍ଧିଦେଲେ । ୧୯୫୦ ମସିହା ମାର୍ଚ୍ଚ ୧୧ ଦିନ, ସ୍ନେହଲତାଙ୍କର ବିବାହ ବାଲିକୁଦା ନିବାସୀ ଆନନ୍ଦ ଚନ୍ଦ୍ର ମହାନ୍ତିଙ୍କର ଜ୍ୟେଷ୍ଟ ପୁତ୍ର ପୂର୍ଣ୍ଣଚନ୍ଦ୍ରଙ୍କ ସହ ସଂଗଠିତ ହୋଇଥିଲା । ପୂର୍ଣ୍ଣଚନ୍ଦ୍ର ପୁଲିସ ଚାକିରି କରୁଥିଲେ । ରଚନାବଳୀ ସ୍ନେହଲତା ମହାନ୍ତି, ମୁଖ୍ୟତଃ ଶିଶୁସାହିତ୍ୟ ଲେଖୁଥିଲେ ମଧ୍ୟ ବଡ଼଼ମାନଙ୍କ ପାଇଁ ଗଳ୍ପ, କବିତା ଓ ପ୍ରବନ୍ଧ ରଚନା କରିଛନ୍ତି । ତାଙ୍କର ୩୩ଖଣ୍ଡ ଶିଶୁସାହିତ୍ୟ ପୁସ୍ତକ ପ୍ରକାଶିତ ହୋଇସାରିଛି ଓ ବହୁ ପୁସ୍ତକ ପ୍ରକାଶନ ଅପେକ୍ଷାରେ ଅଛି ।  "ମନପବନ"  ପତ୍ରିକାରେ ତାଙ୍କର ପ୍ରଥମ ଲେଖା ପ୍ରକାଶ ପାଇଥିଲା ।
କ୍ଲୋରଫେନାମାଇନ  ( ସିପି, ସିପିଏମ୍ ), ଯାହା କ୍ଲୋରଫେନିରାମାଇନ୍ ଭାବରେ ମଧ୍ୟ ଜଣାଶୁଣା, ଏକ ଆଣ୍ଟିହିସ୍ଟାମିନ ଯାହା ଆଲର୍ଜିକ ନାକପ୍ରଦାହ ପରି ଲକ୍ଷଣର ଚିକିତ୍ସା କରିବା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ଏହି ଔଷଧ 6 ଘଣ୍ଟା ମଧ୍ୟରେ କାର୍ଯ୍ୟକାରୀ ହୁଏ ଏବଂ ପ୍ରାୟ ଏକ ଦିନ ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା, ଅସ୍ଥିରତା ଏବଂ ଦୁର୍ବଳତା ଅନ୍ତର୍ଭୁକ୍ତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି ଏବଂ ଚକ୍କର ଅନ୍ତର୍ଭୁକ୍ତ ହୋଇପାରେ । ଗର୍ଭଧାରଣର ପ୍ରଥମ ଦୁଇ ତ୍ରୈମାସିକରେ କ୍ଷତି ହେବାର କୌଣସି ପ୍ରମାଣ ନାହିଁ; ଯଦିଓ ପରବର୍ତ୍ତୀ ଗର୍ଭଧାରଣ ସମୟରେ ବ୍ୟବହାର ସୁପାରିଶ କରାଯାଏ ନାହିଁ । ଏହା ପ୍ରଥମ ପିଢ଼ିର ଆଣ୍ଟିହାଇଷ୍ଟାମାଇନ୍ ଏବଂ ଏଚ୧   1। ରିସେପ୍ଟରକୁ ଅବରୋଧ କରି କାର୍ଯ୍ୟକ୍ଷମ ହୁଏ । କ୍ଲୋରଫେନାମାଇନ ପ୍ୟାଟେଣ୍ଟ୍ ହୋଇଥିଲା ୧୯୪୮ ମସିହାରେ ଏବଂ ୧୯୪୯ ମସିହାରେ ଡାକ୍ତରୀ ବ୍ୟବହାରରେ ଆସିଥିଲା । ଏହା ଏକ ଜେନେରିକ୍ ଔଷଧ ଏବଂ ବିନା ପ୍ରେସକ୍ରିପସନରେ ଉପଲବ୍ଧ । ଯୁକ୍ତରାଜ୍ୟରେ ୪ ମିଗ୍ରାର ୨୮ ଟାବଲେଟର ମୂଲ୍ୟ 2021 ସୁଦ୍ଧା ପ୍ରାୟ  ୨ ଅଟେ। ଯୁକ୍ତରାଷ୍ଟ୍ରରେ ଏହି ରାଶି ପ୍ରାୟ 0.୮୦ ଡଲାର ଅଟେ। ଏହା ଅନେକ ମିଶ୍ରଣ ଉତ୍ପାଦରେ ଉପସ୍ଥିତ ଏବଂ ସାଧାରଣ ଭାବରେ ବ୍ୟବହୃତ ହୁଏ ।
ମହମ୍ମଦ ମହସୀନ ଓଡ଼ିଶାରେ ଜନ୍ମଗ୍ରହଣ କରିଥିବା ଓଡ଼ିଆ କଥାଚିତ୍ର ଜଗତର ଜଣେ ଅଭିନେତା ଓ ନିର୍ଦ୍ଦେଶକ । ମୁମ୍ବାଇରେ କେତେକ ହିନ୍ଦୀ ସିନେମାରେ ସହକାରୀ ନିର୍ଦ୍ଦେଶକ ଭାବେ କାର୍ଯ୍ୟ କରିଥିବା ମହମ୍ମଦ ମହସୀନ ଓଡ଼ିଶାକୁ ଫେରି ପ୍ରଶାନ୍ତ ନନ୍ଦଙ୍କ ସହଯୋଗୀ ଭାବେ ଶେଷ ଶ୍ରାବଣ, ବଳିଦାନ, ମା ଓ ମମତା, ପୂଜା ଓ ହିସାବ ନିକାଶ ଇତ୍ୟାଦି କଥାଚିତ୍ରରେ କାମ କରିଥିଲେ । ବାରିପଦାର ପ୍ରଯୋଜକ ବଟକୃଷ୍ଣ ନାୟକ ୧୯୮୨ ମସିହାରେ ଫୁଲ ଚନ୍ଦନ କଥାଚିତ୍ରରେ ମହମ୍ମଦ ମହସୀନଙ୍କୁ ପ୍ରଥମେ ସ୍ୱାଧୀନ ଭାବେ ନିର୍ଦ୍ଦେଶନା ଦେବାର ସୁଯୋଗ ଦେଇଥିଲେ ।
ଡ୍ରାକୁନ୍‌କୁଲିଆସିସ, ଅନ୍ୟ ନାମ ଗିନି ପୋକ ରୋଗ ବା ଇଂରାଜୀରେ  ' '   , ଏକ ସଂକ୍ରାମକ ରୋଗ ଯାହା ଡ୍ରାକୁନ‌କୁଲସ୍‌ ମେଡିନେନ୍‌ସିସ ବା ଗିନି ପୋକଦ୍ୱାରା ହୁଏ । ଗିନି ପୋକ ଲାର୍ଭାଦ୍ୱାରା ସଂକ୍ରମିତ ୱାଟର ଫ୍ଲି, ଇଂରାଜୀରେ ଥିବା ଜଳ ପାନ କଲେ ଏହି ରୋଗ ହୁଏ । ପ୍ରାରମ୍ଭରେ କୌଣସି ଲକ୍ଷଣ ନ ଥାଏ । ପ୍ରାୟ ଏକ ବର୍ଷ ପରେ ମାଈ ଗିନି ପୋକ ସାଧାରଣତଃ ଗୋଡ଼ ଚମରେ ଫୋଟକା କଲେ ଜଳା ପୋଡ଼ା ହୁଏ । କିଛି ସପ୍ତାହ ମଧ୍ୟରେ ପୋକ ବାହାରକୁ ବାହାରି ଚମକୁ ଆସେ । , . ଏହି ରୋଗରେ ମୃତ୍ୟୁ ଏକ ଅସାଧାରଣ କଥା । ଗିନି ପୋକଦ୍ୱାରା ଏକମାତ୍ର ମାନବ ସଂକ୍ରମିତ ହୁଏ । ବୟଃପ୍ରାପ୍ତ ମାଈ ପୋକର ଲମ୍ବ ୬୦ରୁ ୧୦୦ ସେମି  (ଅଣ୍ଡିରା ପୋକ ଏହାଠାରୁ ଛୋଟ) ଓ ପ୍ରସ୍ଥ ଏକରୁ ଦୁଇ ମିମି ଥାଏ  । ମାନବ ଶରୀର ବାହାରେ ଏହାର ଅଣ୍ଡା ପ୍ରାୟ ୩ ସପ୍ରାହ ବଞ୍ଚି ପାରନ୍ତି । ୱାଟର ଫ୍ଲିଦ୍ୱାରା ଭକ୍ଷିତ ହେଲେ ସଂକ୍ରମଣ ହୁଏ । ୱାଟର ଫ୍ଲି ଦେହ ଭିତରେ ଲାର୍ଭା ୪ ମାସ ପର୍ଯ୍ୟନ୍ତ ବଞ୍ଚିପାରନ୍ତି । ସେହି ଅଞ୍ଚଳରେ ରୋଗ ରହିବା ନିମନ୍ତେ ପ୍ରତି ବର୍ଷ ମାନବ ରୋଗ ଗ୍ରସ୍ତ ହେବା ଆବଶ୍ୟକ । ଏହାର ଚିହ୍ନ ଓ ଲକ୍ଷଣ ସାହାଯ୍ୟରେ ରୋଗ ନିର୍ଣ୍ଣୟ କରିହୁଏ । ଶୀଘ୍ର ରୋଗ ନିର୍ଣ୍ଣୟ କରି କ୍ଷତକୁ ପିଇବା ପାଣି ସଂସ୍ପର୍ଶରେ ନ ଆସିବା ବ୍ୟବସ୍ଥା କରିବାକୁ ହୁଏ । ପରିସ୍କାର ପିଇବା ପାଣି ନ ମିଳିଲେ ଫିଲ୍‌ଟର ଜଳ ବା ବିଶୁଦ୍ଧ ଜଳ ସଂଗ୍ରହ କରି ପିଇବାକୁ ହୁଏ । କେବଳ କନା ଫିଲ୍‌ଟର୍ ଯଥେଷ୍ଟ ନୁହେଁ । ଟେମେଫସ୍   ନାମକ ଏକ ରାସାୟନିକ ପଦାର୍ଥଦ୍ୱାରା ଲାର୍ଭାକୁ ମାରି ପାନୀୟ ଜଳକୁ ବିଶୁଦ୍ଧ କରାଯାଇପାରେ । ଏହି ରୋଗ ନିମନ୍ତେ କୌଣସି ଔଷଧ ବା ଟିକା ଆବିଷ୍କୃତ ହୋଇନାହିଁ । ପକ‌କୁ ଗୋଟିଏ କାଠି ସାହାଯ୍ୟରେ ଗୁଡ଼େଇ ବାହାର କରାଯାଏ । ପୋକ ବାହାରିବା ପରେ ସେହି କ୍ଷତରେ ଜୀବାଣୁ ସଂକ୍ରମଣ ହୋଇପାରେ । ପୋକ ବାହାରିଯିବା ପରେ ମଧ୍ୟ ମାସ ମାସ ଧରି ଯନ୍ତ୍ରଣା ଚାଲୁ ରହିପାରେ । ସନ ୨୦୧୩ରେ ୧୪୮ଟି ରୋଗର ରିପୋର୍ଟ ମିଳିଥିଲା । ସନ ୧୯୮୬ରେ ହୋଇଥିବା ୩.୫ ନିୟୁତରୁ ଏହା କମିଯାଇଥିଲା । ସନ ୧୯୮୦ ମସିହାରେ ୨୦ଟି ଦେଶରେ ହେଉଥିବା ଏହି ରୋଗ ଖସି କେବଳ ୪ଟି ଆଫ୍ରିକା ଦେଶରେ ଅଛି । ଏହା ମୂଖ୍ୟତଃ ଦକ୍ଷିଣ ସୁଦାନ ଦେଶରେ ହେଉଥିଲା । ସମ୍ଭବତଃ ନିର୍ମୂଳ କରାଯାଇଥିବା ପ୍ରଥମ ପରଜୀବୀ ରୋଗର ମାନ୍ୟତା ଏହା ପାଇବ । ପୁରାତନ କାଳରୁ ଏହି ରୋଗ ଅଛି । ଏବର୍ସ ପାପିରସରେ ସନ ୧୫୫୦ରେ ଏହା ବିଷୟରେ ଉଲ୍ଲେଖ ଅଛି । ଲାଟିନ ଭାଷାରୁ ଏହାର ନାମ ନିଅଯାଇଛି ଯାହାର ଅର୍ଥ ଛୋଟ ଡ୍ରାଗନ ରୋଗ । ୟୁରୋପ ଲୋକମାନେ ୧୭ତମ ଶତାବ୍ଦୀରେ ପଶ୍ଚିମ ଆଫ୍ରିକାର ଗିନି ଉପକୂଳରେ ପ୍ରଥମେ ଏହି ପୋକ‌ ଦେଖି ଗିନି ପୋକ ନାମକରଣ କରିଥିଲେ । ଏହିଭଳି ଏକ ପ୍ରକାର ପୋକ ପଶୁମାନଙ୍କୁ ଆକ୍ରମଣ କରେ । . ଏହା ମାନବକୁ ସଂକ୍ରମିତ କରେନି । ଏହା ଅବ‌ହେଳିତ ଗ୍ରୀଷ୍ମ ମଣ୍ଡଳୀୟ ରୋଗ ନାମରେ ଅଭହିତ କରାଯାଏ ।
ସିହାନଙ୍କ ସିଣ୍ଡ୍ରୋମ  ଇଂରାଜୀ ଭାଷାରେ  ' , ଅନ୍ୟ ନାମ ପୋଷ୍ଟପାର୍ଟମ ପିଟୁଇଟାରି ନେକ୍ରୋସିସ  ସୃଷ୍ଟି ହୁଏ ଯେତେବେଳେ ପ୍ରସବ ସମୟରେ ପ୍ରବଳ ରକ୍ତସ୍ରାବ ହୋଇ ନିମ୍ନ ରକ୍ତଚାପ ହୁଏ ଓ ତାହା ଫଳରେ ପିଟୁଇଟାରି ଗ୍ରନ୍ଥିର ନେକ୍ରୋସିସ ବା ନଷ୍ଟ ହୋଇଯାଏ  ପ୍ରାରମ୍ଭିକ ଲକ୍ଷଣରେ ସ୍ତନରୁ କ୍ଷୀର ବାହାରେନି । ଅନ୍ୟାନ୍ୟ ଲକ୍ଷଣ ମଧ୍ୟରେ ଯୌନ କ୍ରିୟା ଅସୁବିଧା, ଋତୁସ୍ରାବ ଅସ୍ୱାଭାବିକତା, ଥାଇରଏଡ ଗ୍ରନ୍ଥିର କାମ କମ ହେବା ଫଳରେ ଥକ୍କାପଣ, କୋଷ୍ଠକାଠିନ୍ୟ, ଏବଂ ଯୌନାଙ୍ଗରୁ କେଶ କ୍ଷୟ ହୁଏ ଏବଂ ଆଡ୍ରେନାଲ୍ ଅଭାବ ଫଳରେ ଓଜନ ହ୍ରାସ, ନିମ୍ନ ରକ୍ତ ଶର୍କରା ଏବଂ ଅଳ୍ପ ରକ୍ତ ସୋଡିୟମ୍ ରକ୍ତ‌ତା ଇତ୍ୟାଦି ଦେଖାଯାଇପାରେ  କ୍ୱଚିତ୍ ମଧୁମେହ ଇନସିପିଡସ୍ ହୋଇପାରେ  ଲକ୍ଷଣ ସ୍ପଷ୍ଟ ହେବାକୁ ମାସ କିମ୍ବା ବର୍ଷ ପର୍ଯ୍ୟନ୍ତ ଲାଗିପାରେ  ଏହି ଶବ୍ଦଟି କେବଳ ପ୍ରସବ ପର ରକ୍ତସ୍ରାବ ନିମନ୍ତେ ବ୍ୟବହୃତ ହୁଏ, ଯଦିଓ ସାଧାରଣ ଆଘାତ ଜନିତ ରକ୍ତସ୍ରାବ ଯୋଗୁ କମ୍ ବ୍ୟବ‌ହୃତ ହୁଏ । ଗର୍ଭଧାରଣ ଯୋଗୁ ପିଟୁଇଟାରି ବୃଦ୍ଧିପ୍ରାପ୍ତ ହେଲେ ପିଟୁଇଟାରି ବିଶେଷ ସଙ୍କଟରେ ଥାଏ  ଅନ୍ୟାନ୍ୟ କାରଣ ଯାହା ଏକ ଭୂମିକା ଗ୍ରହଣ କରିପାରନ୍ତି ଭାସୋସ୍ପାଜ୍ମ ଓ ରକ୍ତ ଜମାଟ ବାନ୍ଧିବା ଯୋଗୁ ସଙ୍କଟ ଆସିପାରେ । ଲକ୍ଷଣ ଏବଂ ଇତିହାସ ଉପରେ ରୋଗ ସାଧାରଣତଃ ସନ୍ଦେହ କରାଯାଏ ଏବଂ ରକ୍ତ ପରୀକ୍ଷା କିମ୍ବା ଏମଆରଆଇ କରି ନିଶ୍ଚିତ କରାଯାଏ । ଉତ୍ତମ ପ୍ରସୂତି ଚିକିତ୍ସା କଲେ ଏହାର ପ୍ରତିରୋଧ ସମ୍ଭବ ହୁଏ  ହରମୋନ ପ୍ରତିସ୍ଥାପନ ଚିକିତ୍ସା କରାଯାଉଛି । ଥାଇରଏଡ ସ୍ତର କମ୍ ଥିଲେଲିଭୋଥାଇରକ୍ସିନ ଦିଆଯାଇପାରେ । ଆଡ୍ରେନାଲ ଅଭାବ ଥିଲେ ପ୍ରେଡନିସୋନ ବା ହାଇଡ୍ରୋକର୍ଟିଜୋନ ଦେଇ ଚିକିତ୍ସା କରାଯାଇପାରେ  ଗୋନାଡୋଟ୍ରୋଫିନ ଅଭାବ ଥିଲେ ପ୍ରୋଜେଷ୍ଟେରନ ସହିତ ଚିକିତ୍ସା କରାଯାଇପାରେ  ବିକଶିତ ଦେଶମାନଙ୍କରେ ଏହା ବିରଳ କିନ୍ତୁ ବିକାଶଶୀଳ ଦେଶମାନଙ୍କରେ ଅପେକ୍ଷାକୃତ ସାଧାରଣ ଥାଏ । ଭାରତର କାଶ୍ମିରରେ ପ୍ରାୟ ୨୦%ରୁ ଅଧିକ ମହିଳା ପ୍ରଭାବିତ ହୋଇଛନ୍ତି। ଯଦି ରୋଗ ନିର୍ଣ୍ଣୟ ଠିକ୍ ସମୟରେ କରା ନ ଯାଏ ତେବେ ଫଳାଫଳ ଖରାପ ହୋଇପାରେ। ଏହାକୁ ପ୍ରଥମେ ହାରୋଲ୍ଡ ଶେହାନ ୧୯୭୩ ମସିହାରେ ବର୍ଣ୍ଣନା କରିଥିଲେ।
କୈଥଲ ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର କଇଥଲ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କୈଥଲ ୨୯.୮୦୧୯ ଉତ୍ତର ଅକ୍ଷାଂଶ ଓ ୭୬.୩୯୬୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୈଥଲ ସହରର ମୋଟ ଜନସଂଖ୍ୟା ୩୨୧୨୬ ଅଟେ । ସେଥି ମଧ୍ୟରୁ ୫୪.୫୫% ଜଣ ପରୁଷ ହୋଇଥିବା ବେଳେ ୪୫.୪୫% ଜଣ ନାରୀ ଅଟନ୍ତି । କୈଥଲର ସାକ୍ଷରତା ହାର ୫୯.୩୦% ଅଟେ । ଏହା ଜାତୀୟ ହାରଠାରୁ ୫.୫୪% ପ୍ରତିଶତ ଅଧିକ ଅଟେ । ସେଥିରୁ ୩୫.୪୩% ପ୍ରତିଶତ ପୁରୁଷ ଓ ୨୩.୮୭% ନାରୀ ଅଟନ୍ତି । ୧୪.୦୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ କୈଥଲର ସରକାରୀ ଭାଷା ଅଟେ ।
ପାଙ୍କୁରୋନିଅମ, ଏକ ବେପାର ନାମ ପାଭୁଲନ, ହେଉଛି ଏକ ଔଷଧ ଯାହା ଶାରୀରିକ ନିଶ୍ଚେତକ ଦେବା ସମୟରେ ମାଂସପେଶୀକୁ ଶିଥିଳ କରିବା ପାଇଁ ବ୍ୟବହୃତ ହୁଏ ଏବଂ ଏଣ୍ଡୋଟ୍ରାକିଆଲ ଇଣ୍ଟ୍ୟୁବେସନ ସମୟରେ ସାହାଯ୍ୟ କରିବାକୁ ଦିଆଯାଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ଔଷଧର ପ୍ରଭାବର ଆରମ୍ଭ ୨ରୁ ୩ ମିନିଟ ମଧ୍ୟରେ ଧୀରେ ଧୀରେ ଆରମ୍ଭ ହୁଏ ଓ ପ୍ରଭାବ ୧୦୦ ମିନିଟ୍ ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମାଂସପେଶୀ ଦୁର୍ବଳତା ହୋଇଥାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଏବଂ ହୃଦସ୍ପନ୍ଦନ ଗତି ବୃଦ୍ଧି ହୋଇପାରେ । ଗର୍ଭାବସ୍ଥାରେ ବ୍ୟବହାର ନିରାପଦ ମନେହୁଏ, କିନ୍ତୁ ଭଲ ଭାବରେ ଅଧ୍ୟୟନ କରାଯାଇନାହିଁ । ଏହାର ପ୍ରଭାବକୁ ଓଲଟାଇବା ପାଇଁ ନିଓଷ୍ଟିଗମିନ କିମ୍ବା ପାରିଡୋଷ୍ଟିଗମିନ ବ୍ୟବହାର କରାଯାଇପାରେ । ଏହା ଏକ ନ୍ୟୁରୋମସ୍କୁଲାର ବ୍ଲକିଂ ଏଜେଣ୍ଟ । ପାଙ୍କୁରୋନିଅମ ପ୍ରଥମେ ୧୯୬୪ ମସିହାରେ ତିଆରି ହୋଇଥିଲା ଏବଂ ୧୯୭୨ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ପ୍ରତି ୪ ମିଗ୍ରା ଔଷଧ ପାଇଁ ୫ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣ ମୂଲ୍ୟ ପ୍ରାୟ ୩ ଡଲାର ଅଟେ। ଏହା ଇଉଥାନାସିଆ ଏବଂ ମାରାତ୍ମକ ଇଞ୍ଜେକ୍ସନ ସମୟରେ ବ୍ୟବହୃତ ହୋଇଛି ।
ଅରକୁଟ ଏକ ଗୁଗଲଦ୍ୱାରା ପରିଚାଳିତ ହେଉଥିବା ସମାଜିକ ନେଟୱାର୍କ ସେବା ଯାହାକୁ ବ୍ୟବହାର କରି ବ୍ୟବହାରକାରୀ ନିଜର ନୂଆ ଏବଂ ପୁରୁଣା ବନ୍ଧୁମାନଙ୍କ ସହିତ ଇଣ୍ଟରନେଟ ମଧ୍ୟମକୁ ବବ୍ୟବହାର କରି ଯୋଗାଯୋଗ ରକ୍ଷା କରି ପାରୁଥିଲା । ଏହି ସେବାଟିକୁ ଏହାର ପ୍ରସ୍ତୁତ କର୍ତ୍ତା ଅରକୁଟ ବୁୟୁକୁତେନଙ୍କ ନାମ ଅନୁସାରେ ନାମିତ କରାଯାଇଥିଲା । ୨୦୦୮ ମସିହାରେ ଅରକୁଟ ଭାରତ ଏବଂ ବ୍ରାଜିଲର ସବୁଠାରୁ ଅଧିକ ଯୋଗାଯୋଗ ହେଉଥିବା ୱେବସାଇଟ ଭାବେ ଜଣାଶୁଣା ଥିଲା । ବ୍ରାଜିଲରେ ଏହାର ବାହୁଳ ଚାହିଦା ଦେଖି, ୨୦୦୮ ମସିହାରେ ଏହା ଘୋଷଣା କରାଯାଇଥିଲା ଯେ, ଅରକୁଟକୁ ସମ୍ପୁର୍ଣ ଭାବେ ବ୍ରାଜିଲରେ ପରିଚାଳନା କରା ହେବ ଏବଂ ଗୁଗଲ ବ୍ରାଜିଲ ଏହାର ତ‌ତ୍ୱାବଧାନ କରିବ । କିନ୍ତୁ କିଛି ନ୍ୟାୟିକ ଅସୁବିଧା ହେତୁ, ଏହାକୁ ପରବର୍ତ୍ତୀ କାଳରେ ବାତିଲ କରାଯାଇ ଥିଲା । ୨୦୧୪ ମସିହା, ଜୁନ ୩୦ ତାରିଖରେ ଗୁଗଲ ଅରକୁଟ ସେବାକୁ ବନ୍ଦ କରିବା ପାଇଁ ଘୋଷଣା କଲା ଏବଂ ଜୁଲାଇ ୨୦୧୪ଠାରୁ ନୂଆ ବ୍ୟବହାରକାରୀ ସେବାକୁ ବନ୍ଦ କରିଦେଲା ।
ଶ୍ରୀ ବିନାୟକ ଆଚାର୍ଯ୍ୟ ୧୯୧୮ ମସିହା ଅଗଷ୍ଟ ମାସ ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସ୍ୱର୍ଗୀୟ ଶ୍ରୀ ରଘୁନାଥ ଆଚାର୍ଯ୍ୟ । ସେ କଳା ବିଭାଗରେ +୩ କରିସାରି ଶିକ୍ଷକତା ନିମନ୍ତେ ତାଲିମ ନେଇଥିଲେ । ରାଜନୀତିରେ ଯୋଗଦେବା ଆଗରୁ ସେ ଶିକ୍ଷକତା କରୁଥିଲେ । ପତ୍ରିକା ଅଧ୍ୟୟନ ତାଙ୍କର ଅନ୍ୟତମ ରୁଚି ଥିଲା ଓ ସେ ତାଙ୍କ ବନ୍ଧୁମାନକଙ୍କ ସହିତ ଭାରତ ରାଜନୀତି ବିଷୟରେ ଚର୍ଚ୍ଚା କରୁଥିଲେ, ଯାହା ତାଙ୍କୁ ଭବିଷ୍ୟତ ଜୀବନରେ ରାଜନୀତିରେ ଯୋଗ ଦେବାପାଇଁ ପ୍ରେରଣା ଯୋଗାଇଥିଲା । ୧୯୪୨ ମସିହାରେ ହୋଇଥିବା ଭାରତଛାଡ଼ ଆନ୍ଦୋଳୋନରେ ସେ ଯୋଗଦେଇ ବନ୍ଦୀମାନଙ୍କ ପରିବାର ଲୋକଙ୍କୁ ଦେଖାଶୁଣା କରିଥିଲେ । ତେଣୁ ପୁଲିସର ସନ୍ଧାନବେଳେ ତାଙ୍କ ଭାଇ ଶ୍ରୀ ସତ୍ୟନାରାୟଣ ଆଚାର୍ଯ୍ୟ ଧରାପଡ଼ିଥିଲେ ଓ ତାଙ୍କୁ କାରାଦଣ୍ଡାଦେଶ ହୋଇଥିଲା । ତାଙ୍କର ରାଜନୈତିକ ଜୀବନ ୧୯୬୭ ମସିହାରେ ଆରମ୍ଭ ହୋଇଥିଲା ଓ ସେ ବିଧାୟକ ପାଇ ନିର୍ବାଚନରେ ଭାଗନେଇଥିଲେ । ସେ ୧୯୬୭ ଓ ୧୯୭୧ରେ ୨ଥର ବିଧାୟକ ଭାବେ ବ୍ରହ୍ମପୁର ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ୧୯୬୭ରୁ ୧୯୭୨ ପର୍ଯ୍ୟନ୍ତ ବିରୋଧିଦଳର ନେତୃତ୍ୱ ମଧ୍ୟ ନେଇଥିଲେ । ସେ ଓଡ଼ିଶାର ମୁଖ୍ୟମନ୍ତ୍ରୀ ଭାବେ ୨୯ ଡିସେମ୍ବର ୧୯୭୬ଠାରୁ ୩୦ ଅପ୍ରେଲ ୧୯୭୭ ପର୍ଯ୍ୟନ୍ତ ଦାୟିତ୍ୱ ନିର୍ବାହ କରିଥିଲେ । ୧୧ ଡିସେମ୍ବର ୧୯୮୩ରେ ସେ ପ୍ରାଣତ୍ୟାଗ କରିଥିଲେ । ଆଚାର୍ଯ୍ୟଙ୍କ ମୃତ୍ୟୁପରେ ତାଙ୍କ ସ୍ମୃତିରେ ବ୍ରହ୍ମପୁରଠାରେ ସରକାର ବିନାୟକ ଆଚାର୍ଯ୍ୟ ମହାବିଦ୍ୟାଳୟ ଓ ଏକ ଉଚ୍ଚ ପ୍ରାଥମିକ ବିଦ୍ୟାଳୟ ପ୍ରତିଷ୍ଠା କରିଥିଲେ ଯାହା ତାଙ୍କ ନାମରେ ନାମିତ ହୋଇଛି ।
ଜମି ଅଧିଗ୍ରହଣ ଅଧିନିୟମ, ୧୮୯୪ ବ୍ରିଟିଶ ସରକାର ଅମଳରୁ ଲାଗୁ କରାଯାଇଥିବା ଏକ ଆଇନ ଯାହା କି ସରକାରଙ୍କୁ ରାଜ୍ୟର ବେସରକାରୀ ଜମି ସର୍ବସାଧାରଣ ମଙ୍ଗଳ ପାଇଁ ବିନିଯୋଗ ସକାଶେ ଅଧିଗ୍ରହଣ କରିବା ପାଇଁ ଆବଶ୍ୟକୀୟ କ୍ଷମତା ଦେବା ଉଦ୍ଦେଶ୍ୟରେ ଅଧିନିୟମିତ । ଅଧିନିୟମ ବିଷୟରେ ବ୍ରିଟିଶ ରାଜ ସମୟରେ ଲାଗୁ କରାଯାଇଥିବା ଅନେକ ଆଇନ ମଧ୍ୟରୁ ଜମି ଜମା ଅଧିକାର ସମ୍ପର୍କିତ ଏହା ଏକ ବିଶେଷ ଅଧିନିୟମ । ଭାରତ ସ୍ୱାଧୀନତା ହେବା ପରେ ମଧ୍ୟ ତତ୍କାଳୀନ ସରକାର ଏହି ଆଇନକୁ ଗ୍ରହଣ କରି ଏହା ମଧ୍ୟମରେ ବିଭିନ୍ନ ଲୋକହିତକର ଶିଳ୍ପ ବା ପରିଯୋଜନା ନିମିତ୍ତ ଜମି ଅଧିଗ୍ରହଣ ପୂର୍ବକ ଏହି ଆଇନର ପ୍ରୟୋଗ କରିଛନ୍ତି । ତେବେ ପରବର୍ତ୍ତୀ ସମୟରେ କ୍ଷତିପୁରଣ ସମନ୍ଧୀୟ ରାଶି ତଥା ଏହାର ପରିଚାଳନାରେ ବ୍ୟାପକ ପାରଦର୍ଶିତା ଆଣିବା ଉଦ୍ଦେଶ୍ୟରେ ଏହି ଆଇନକୁ ବାତିଲ କରି  " ,2013"  ଲାଗୁ କରାଯାଇଛି । ବିଶେଷ ପ୍ରାବଧାନ ଅଧିନିୟମର ଧାରା ୪ ଅନୁସାରେ ଯଦି ସରକାର ଅନୁଭବ କରନ୍ତି ଯେ ରାଜ୍ୟ ଅଧୀନସ୍ଥ କୌଣସି ଜମି ସର୍ବସାଧାରନ ହିତରେ କିମ୍ବା କୌଣସି କମ୍ପାନୀଦ୍ୱାରା ଶିଳ୍ପ ବିକାଶ ଉଦ୍ଦେଶ୍ୟରେ ଆବଶ୍ୟକ ହେଉଅଛି, ତେବେ ସରକାର ସେହି ମର୍ମରେ ଏକ ନୋଟିସ ସରକାରୀ ମୁଖପତ୍ରରେ ଏବଂ ଅନ୍ତତଃ ଦୁଇଗୋଟି ଖବର କାଗଜରେ  (ତନ୍ମଧ୍ୟରୁ ଗୋଟିଏ ସ୍ଥାନୀୟ ଭାଷାରେ ହୋଇଥିବା ଦରକାର) ବିଜ୍ଞାପନ ମାଧ୍ୟମରେ ପ୍ରକାଶ କରିବେ  । ଏତଦ୍ ବ୍ୟତୀତ ସ୍ଥାନୀୟ କଲେକ୍ଟର ଏହି ନୋଟିସ୍ ସଂପୃକ୍ତ ଇଲାକାର ଜନଗହଳୀପୂର୍ଣ୍ଣ ସ୍ଥାନ ବିଶେଷରେ ଜାରୀ କରି ସର୍ବସାଧାରଣଙ୍କ ଅବଗତି ନିମନ୍ତେ ବିହିତ ପଦକ୍ଷେପ ନେବେ । ଅଧିନିୟମର ଧାରା ୫ ପ୍ରକାରେ ଯେଉଁ ବ୍ୟକ୍ତିବିଶେଷଙ୍କ ଜମି ସରକାର ଅଧିଗ୍ରହଣ କରିବେ, ସେହିମାନଙ୍କୁ ଜମି ଅଧିଗ୍ରହଣ ଜନିତ କ୍ଷତିପୁରଣ ଦେବା ପାଇଁ ପ୍ରକ୍ରୀୟା ଆରମ୍ଭ କରିବେ ।
ଗ୍ରେଗୋରୀ ପାଞ୍ଜି ଅନୁସାରେ ୩ ମଇ ବର୍ଷର ୧୨୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୨୪ତମ  । ବର୍ଷ ଶେଷ ହେବା ପାଇଁ ଆଉ ୨୪୨ ଦିନ ବାକି ଅଛି ।
ଆର୍କୋସର   ହେଉଛି ଏକ ଡାଇଆପ୍‌ସିଡ୍ ଅଣ୍ଡଜ ପ୍ରାଣିମାନଙ୍କର ଏକ ସମୂହ , ଯାହାର ଜୀବିତ ବଂଶଜସବୁ ପକ୍ଷୀ ଓ କ୍ରୋକୋଡ଼ିଲିଆନ୍ ଅଟନ୍ତି । ଏହି ସମୂହ  ରେ ସମସ୍ତ ବିଲୁପ୍ତ ଡାଇନୋସର ପ୍ରଜାତି, ବିଲୁପ୍ତ ବଂଶଧର, ଏବଂ ଟେରୋସର ଗୁଡ଼ିକ ମଧ୍ୟ ଅନ୍ତର୍ଭୁକ୍ତ ଅଟନ୍ତି । ଆର୍କୋସର ର ଆର୍କୋସୁରିଆ   ହେଉଛି ଏକ କ୍ରାଉନ୍ ଗ୍ରୁପ୍, ଏବଂ ଏଥିରେ ଜୀବିତ ପକ୍ଷୀ ଓ ମାନଙ୍କର ସବୁଠାରୁ ନିକଟତର ପୂର୍ବଜମାନେ ଅନ୍ତର୍ଭୁକ୍ତ ଅଟନ୍ତି । ଏଥିରେ ଅନ୍ତର୍ଭୁକ୍ତ ଦୁଇଟି ମୁଖ୍ୟ ହେଲେ: ସୁଡ଼ୋସୁଚିଆ, ଯେଉଁଥିରେ ଓ ଏହାର ବିଲୁପ୍ତ ବଂଶଧରମାନେ ଅନ୍ତର୍ଭୁକ୍ତ , ଏବଂ ଅର୍ନିଥୋସୁଚିଆ, ଯେଉଁଥିରେ ପକ୍ଷୀ ଓ ଏହାର ବିଲୁପ୍ତ ବଂଶଧର  ( ଯାଥା ଉଡି ପାରୁନଥିବା ଡାଇନୋସର ଓ ଟେରୋସର)ମାନେ ଅନ୍ତର୍ଭୁକ୍ତ  ।
ଅଜୀତ କୌର  (ଜନ୍ମ ୧୯୩୪) ଜଣେ ଭାରତୀୟ ପଞ୍ଜାବୀ ଲେଖିକା ଅଟନ୍ତି  । ସେ ସାହିତ୍ୟ ଏକାଡେମୀ ପୁରସ୍କାର, ଭାରତ ସରକାରଙ୍କ ଚତୁର୍ଥ ସର୍ବୋଚ୍ଚ ନାଗରିକ ପୁରସ୍କାର ଏବଂ ପଦ୍ମଶ୍ରୀ ପୁରସ୍କାର ପାଇଛନ୍ତି । ଜୀବନୀ ଅଜୀତ କୌର ୧୯୩୪ ମସିହାରେ ଲାହୋରରେ ସର୍ଦ୍ଦାର ମଖାନ ସିଂଙ୍କ ପରିବାରରେ ଜନ୍ମଗ୍ରହଣ କରିଥିଲେ । ସେ ସେଠାରେ ନିଜର ପ୍ରାଥମିକ ଶିକ୍ଷା କରିଥିଲେ । ନିଜ ପରିବାରର ବିଭାଜନ ପରେ ସେମାନେ ଦିଲ୍ଲୀ ଆସିଥିଲେ । ସେଠାରେ ସେ ଅର୍ଥନୀତିରେ ଏମ.ଏ କରିଥିଲେ । ସେ ସାମାଜିକ-ବାସ୍ତବବାଦୀ ଥିମ୍ ଉପରେ ପଞ୍ଜାବୀ ଭାଷାରେ ଉପନ୍ୟାସ ଏବଂ କ୍ଷୁଦ୍ରଗଳ୍ପ ଲେଖିଛନ୍ତି , ଅର୍ଥାତ : ମହିଳା ମାନଙ୍କ ଅଭିଜ୍ଞତା ଏବଂ ସମାଜରେ ସେମାନଙ୍କର ସ୍ଥିତି ଉପରେ ସେ ବର୍ଣ୍ଣନା କରିଛନ୍ତି । ସେ ୧୯୮୫ ମସିହାରେରେ ସାହିତ୍ୟ ଏକାଡେମୀ ପୁରସ୍କାର, ୨୦୦୬ ମସିହାରେ ପଦ୍ମଶ୍ରୀ ନାଗରିକ ସମ୍ମାନ, ଏବଂ ୨୦୧୯ ମସିହାରେ କୁଭେମ୍ପୁ ରାଷ୍ଟ୍ରିୟ ପୁରସ୍କାର ଗ୍ରହଣ କରିଥିଲେ । ତାଙ୍କ ରଚନାରେ ୧୯ଟି ପୁରାତନ କ୍ଷୁଦ୍ରଗଳ୍ପ , ଉପନ୍ୟାସ, ଏବଂ ନଅଟି ଅନୁବାଦ ଅନ୍ତର୍ଭୁକ୍ତ ରହିଛି । ସେ ୨୦ରୁ ଅଧିକ କାର୍ଯ୍ୟ ମଧ୍ୟ ସମ୍ପାଦନା କରିଛନ୍ତି । ତାଙ୍କ ଆତ୍ମଜୀବନୀ  (ୱିଭିଙ୍ଗ ୱାଟର)ବୁଣା ଜଳ, ମୂଳ ପଞ୍ଜାବୀରୁ ଇଂରାଜୀରେ ଅନୁବାଦ ହୋଇ ୨୦୧୮ ମସିହାରେ ପ୍ରକାଶିତ ହୋଇଥିଲା, ସେହି ପୁସ୍ତକରେ ସେ ନିଜ ସ୍ୱାମୀଙ୍କଠାରୁ ଘରୋଇ ହିଂସାରୁ ବଞ୍ଚିବା ବିଷୟରେ ଆଲୋଚନା କରିଥିଲେ  । ତାଙ୍କର ଅନ୍ୟ ଏକ କ୍ଷୁଦ୍ର ଗଳ୍ପ ଦି ଅଦର ଓମ୍ୟାନ ପୁସ୍ତକଟିକୁ, ଜିଆ ଉସ୍ ସଲାମ ଦି ହିନ୍ଦୁ ଖବରକାଗଜରେ ଲେଖିଛନ୍ତି । ତାଙ୍କୁ କୁଲଦୀପ ସିଂ ଧୀର ଦି ଟ୍ରିବ୍ୟୁନରେ ଜଣେ ଲେଖକ ଭାବରେ ବର୍ଣ୍ଣନା କରିଥିଲେ । ସେ ନୂଆଦିଲ୍ଲୀରେ ଆର୍ଟ ଆଣ୍ଡ ସାହିତ୍ୟ ଏକାଡେମୀର ଚେୟାରମ୍ୟାନ୍ ଭାବରେ କାର୍ଯ୍ୟ କରିଥିଲେ ଏବଂ ୨୦୦୩ ମସିହାରେ ପାକିସ୍ତାନ ଗସ୍ତରେ ଆସିଥିବା ଭାରତୀୟ ଲେଖକଙ୍କ ପ୍ରଥମ ପ୍ରତିନିଧିତ୍ୱରେ ସେ ଅଂଶଗ୍ରହଣ କରିଥିଲେ। ସେ ଲେଖକ ଏବଂ ସାହିତ୍ୟ ଫାଉଣ୍ଡେସନ  ର ଚେୟାରମ୍ୟାନ୍ ଭାବରେ ମଧ୍ୟ କାର୍ଯ୍ୟ କରିଥିଲେ । ତାଙ୍କ ସାହିତ୍ୟ ଉପରେ ଆଧାରିତ କାର୍ଯ୍ୟଗୁଡ଼ିକ ତାଙ୍କର ଆତ୍ମଜୀବନୀ ଖାନାବଦୋଶ ଅନେକ ସ୍ୱଦେଶୀ ଏବଂ ବିଦେଶୀ ଭାଷାରେ ଅନୁବାଦିତ ହୋଇଛି । ତଥାପି ସେ ନିଜକୁ ନାମମାତ୍ର ବୋଲି ଭାବନ୍ତି । ଇଂରାଜୀରେ ତାଙ୍କର କାହାଣୀ ସଂଗ୍ରହ ଡେଡ୍ ଏଣ୍ଡ୍ ଲୋକପ୍ରିୟ ହୋଇଛି । ତାଙ୍କର ସାତୋଟି ପୁସ୍ତକ ପାକିସ୍ତାନରେ ପ୍ରକାଶିତ ହୋଇଛି ।
ବୁନ୍ଦୁ , ଭାରତୀୟ ରାଜ୍ୟ ଝାରଖଣ୍ଡର ରାଁଚୀ ଜିଲ୍ଲାର ଏକ ସହର ଓ ବିଜ୍ଞାପିତ ଅଞ୍ଚଳ । ଭୌଗୋଳିକ ଅବସ୍ଥିତି ବୁନ୍ଦୁର ଭୌଗୋଳିକ ଅବସ୍ଥିତି 23.18  85.58  ଠାରେ । ଏହା ସମୁଦ୍ରପତ୍ତାନଠାରୁ 1105 ଫୁଟ ଉପରେ ରହିଛି । ଏହା ରାଁଚୀରୁ ଜାମଶେଦପୁର ଯାଇଥିବା ଜାତୀୟ ରାଜପଥ 33 ଉପରେ ରହିଛି ।ଏହା ଏକ ପ୍ରକୃତିକ ସୋଭା ସମ୍ପନ୍ନ ଅଞ୍ଚଳ । ଏହାର ଚତୁର୍ଦିଗରେ ପର୍ବତ ଓ ଅରଣ୍ୟ ସବୁ ରହିଛି ଓ ଇକତରେ ଦଶାମ ଜଳପ୍ରପାତ ଏକ ମୁଖ୍ୟ ପର୍ଯ୍ୟଟକ ଆକର୍ଷଣ ଭାବରେ ରହିଛି । ଜନସଂଖ୍ୟା 2001 ଜନଗଣନା ଅନୁସାରେଏଠାରେ ଜନସଂଖ୍ୟା18,505 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 53 % ଥିବା ସ୍ଥଳେ ମହିଳା ସଂଖ୍ୟା 47%ଥିଲା । ଏହି ଅଞ୍ଚଳରେ ସାକ୍ଷ୍ୟରତା ହାର 61% ରହିଥିଲା । ଏହା ମଧ୍ୟରୁ ପୁରୁଷ ସାକ୍ଷ୍ୟରତା 72%ହାର ଥିଲା ଓ ମହିଳା ସାକ୍ଷ୍ୟରତା ହାର 4 %ଥିଲା । 6 ବର୍ଷରୁ କମ ସଂଖ୍ୟା 14 % ଏଠାରେ ଥିଲା । ଭାଷା ଏଠାରେ ସବୁଠାରୁ ଆଦୃତ କଥିତ ଭାଷା ପଞ୍ଚପାରଗଣିଆ ହେଇଥିବା ବେଳେ ଏହାକୁ 75 % ଅଧିବାସୀ ବ୍ୟବହାର କରିଥାନ୍ତି । ଏହା ସହ ଏଠାରେ ହିନ୍ଦୀ ଓ ବେଙ୍ଗଲିର ପ୍ରଚଳନ ରହିଥାଏ ।
ନୀରଜ ଚୋପ୍ରା  (ଜନ୍ମ : ୨୪ ଡିସେମ୍ବର ୧୯୯୭) ଜଣେ ଭାରତୀୟ ଜାଭେଲିନ ଫିଙ୍ଗାଳୀ  । ୨୦୨୧ ଅଗଷ୍ଟ ମାସ ସୁଦ୍ଧା ବିଶ୍ୱ ଆଥଲେଟିକ ଅନୁଷ୍ଠାନଦ୍ୱାରା ପ୍ରକାଶିତ ମାନ୍ୟତା ତାଲିକାରେ ତାଙ୍କର ବିଶ୍ୱ ର‍୍ୟାଙ୍କ ୨ଥିଲା । ସେ ଭାରତୀୟ ସ୍ଥଳସେନାରେ ଜଣେ କମିସନଡ ଅଫିସର ଭାବରେ କାର୍ଯ୍ୟରତ । ନିଜର ପ୍ରଥମ ଅଲିମ୍ପିକ ପଦାର୍ପଣରେ ସେ ୨୦୨୦ ଟୋକିଓ ଅଲିମ୍ଭିକରେ ଜାଭେଲିନ ଥ୍ରୋରେ ସ୍ୱର୍ଣ୍ଣପଦକ ହାସଲ କରିଥିଲେ । ୨୦୨୩ ମସିହାରେ ବୁଦେପେଷ୍ଟଠାରେ ଅନୁଷ୍ଠିତ ବିଶ୍ବ ଦୌଡ଼କୁଦ ପ୍ରତିଯୋଗିତାରେ ସେ ଭାରତପାଇଁ ସ୍ୱର୍ଣ୍ଣପଦକ ହାସଲ କରିଥିଲେ । ଏହି ପ୍ରତିଯୋଗିତାରେ ସେ ୮୮.୧୭ ମିଟର ଦୂର ଜାଭେଲିନ ଫିଙ୍ଗିଥିଲେ ।
କର୍ଣ୍ଣେଲ ହୋଶିୟାର ସିଂ ଦହିଆ, ପିଭିସି  (୫ ମଇ ୧୯୩୦ - ୬ ଡିସେମ୍ବର ୧୯୯୮) ଭାରତୀୟ ସେନାର ଜଣେ ଅଧିକାରୀ ଥିଲେ ଯିଏ କି ୧୯୭୧ ମସିହାଭାରତ-ପାକିସ୍ତାନ ଯୁଦ୍ଧ ସମୟରେ ଭାରତର ସର୍ବୋଚ୍ଚ ସାମରିକ ସମ୍ମାନ ପରମବୀର ଚକ୍ରରେ ସମ୍ମାନିତ ହୋଇଥିଲେ  । ପ୍ରାରମ୍ଭିକ ଜୀବନ ହୋଶିୟାର ସିଂ ଦହିଆ ହରିୟାଣାର ସୋନିପତ ଜିଲ୍ଲାର ସିସାନା ଗ୍ରାମରେ ଚୌଧୁରୀ ହୀରା ସିଂଙ୍କ ଘରେ ଏକ ଜାଟ ପରିବାରରେ ଜନ୍ମଗ୍ରହଣ କରିଥିଲେ । ରୋହତକର ଜାଟ୍ କଲେଜରେ ପାଠ ପଢ଼ିବା ପରେ ସେ ସେନାରେ ଯୋଗ ଦେଇଥିଲେ। ସେ ଧାନୋ ଦେବୀଙ୍କୁ ବିବାହ କରିଥିଲେ, ଯିଏକି ଡିସେମ୍ବର ୨୦୨୧ ସୁଦ୍ଧା ଜୀବିତ ଅଛନ୍ତି ୧୯୬୩ ମସିହା ଜୁନ୍ ୩୦ ତାରିଖରେ ସେ ଭାରତୀୟ ସେନାର ଗ୍ରେନାଡିଅର୍ସ ରେଜିମେଣ୍ଟରେ ନିଯୁକ୍ତି ପାଇଥିଲେ ଏବଂ ୩୦ ଜୁନ୍ ୧୯୬୫ରେ ତାଙ୍କୁ ପଦୋନ୍ନତି ମିଳିଥିଲା। ତାଙ୍କର ପ୍ରଥମ ପୋଷ୍ଟିଂ ନେଫାରେ ହୋଇଥିଲା । ୧୯୬୫ ଭାରତ-ପାକିସ୍ତାନ ଯୁଦ୍ଧରେ ସେ ରାଜସ୍ଥାନ ସେକ୍ଟରରେ କିଛି କାର୍ଯ୍ୟାନୁଷ୍ଠାନ ଦେଖିଥିଲେ, ଯେଉଁଥିପାଇଁ ତାଙ୍କୁ ଡେସପାଚ୍ରେ ଉଲ୍ଲେଖ କରାଯାଇଥିଲା। ୧୯୬୯ ଜୁନ୍ ୩୦ରେ ତାଙ୍କୁ ଅଧିନାୟକ ଭାବେ ପଦୋନ୍ନତି ମିଳିଥିଲା । ପରମ ବୀର ଚକ୍ରରେ ଉଲ୍ଲେଖ ଭାରତୀୟ ସେନାର ଅଫିସିଆଲ ୱେବସାଇଟରେ ପରମବୀର ଚକ୍ର ପ୍ରଶଂସାପତ୍ରରେ ନିମ୍ନଲିଖିତ ଲେଖାଯାଇଛି: 15 1971 . - - . 16 1971, 17 1971 , , . 85 . , . ,. ପରବର୍ତ୍ତୀ ଜିବନୀ ୧୯୭୬ ମସିହା ଜୁନ୍ ୩୦ ତାରିଖରେ ସେ ମେଜର ଭାବେ ପଦୋନ୍ନତି ପାଇଥିଲେ ଏବଂ ପରବର୍ତ୍ତୀ ସମୟରେ ମାଡ୍ରାସ  (ବର୍ତ୍ତମାନ ଚେନ୍ନାଇ)ର ଅଫିସର୍ସ ଟ୍ରେନିଂ ସ୍କୁଲରେ ପ୍ରଶିକ୍ଷକ ଭାବରେ ଦୁଇ ବର୍ଷ କାର୍ଯ୍ୟ କରିଥିଲେ  । ୧୯୮୧ ମସିହାରେ ସେ ଭାରତୀୟ ସାମରିକ ଏକାଡେମୀ, ଦେହରା ଡୁନରେ ପ୍ରଶିକ୍ଷକ ଭାବରେ ଅବସ୍ଥାପିତ ହୋଇଥିଲେ ଏବଂ ୮ ଏପ୍ରିଲ ୧୯୮୩ରେ ଲେଫ୍ଟନାଣ୍ଟ କର୍ଣ୍ଣେଲ ଭାବରେ ପଦୋନ୍ନତି ପାଇଥିଲେ, ଶେଷରେ ସେ ତାଙ୍କ ବାଟାଲିୟନର କମାଣ୍ଡରେ ପହଞ୍ଚିଥିଲେ । ନିଜ ପଦବୀ ପାଇଁ ଅବସର ବୟସରେ ପହଞ୍ଚିବା ପରେ ସିଂହ ୩୧ ମଇ ୧୯୮୮ରେ ସେନାରୁ କର୍ଣ୍ଣେଲ ପଦବୀରେ ଅବସର ଗ୍ରହଣ କରିଥିଲେ । ସେ ଜୟପୁରରେ ବସବାସ କରୁଥିଲେ, କିନ୍ତୁ ବାରମ୍ବାର ତାଙ୍କ ଗାଁ ସିସାନା ଗସ୍ତ କରୁଥିଲେ ଏବଂ ଅନେକ ବାସିନ୍ଦାଙ୍କୁ ସଶସ୍ତ୍ର ବାହିନୀରେ ଯୋଗ ଦେବା ପାଇଁ ସଫଳତାର ସହ ଉତ୍ସାହିତ କରୁଥିଲେ । ୬ ଡିସେମ୍ବର ୧୯୯୮ରେ ୬୧ ବର୍ଷ ବୟସରେ ହୃଦ୍ଘାତରେ ତାଙ୍କର ଦେହାନ୍ତ ହୋଇଥିଲା ଏବଂ ଜୟପୁରରେ ସମ୍ପୂର୍ଣ୍ଣ ସାମରିକ ସମ୍ମାନ ସହ ତାଙ୍କର ଅନ୍ତିମ ସଂସ୍କାର କରାଯାଇଥିଲା । ତାଙ୍କର ତିନୋଟି ପୁତ୍ର ଥିଲେ, ସେମାନଙ୍କ ମଧ୍ୟରୁ ଦୁଇ ଜଣ ସେମାନଙ୍କ ପିତାଙ୍କ ଅନୁସରଣ କରି ଗ୍ରେନେଡିୟରରେ କମିଶନଅଫିସର ଭାବରେ ସେନାରେ ଯୋଗ ଦେଇଥିଲେ ଏବଂ ଜଣେ ତୃତୀୟ ଗ୍ରେନେଡିୟରରେ ଯୋଗ ଦେଇଥିଲେ । ମୋହନଲାଲ ୨୦୧୭ରେ ମାଲାୟାଲମ ଚଳଚ୍ଚିତ୍ର, ୧୯୭୧: ବିୟଣ୍ଡ ବର୍ଡର୍ସରେ ମେଜର ହୋଶିଆର ସିଂଙ୍କ ଚରିତ୍ରରେ ମେଜର ସହଦେବନ ଭୂମିକାରେ ଅଭିନୟ କରିଥିଲେ ।
ରମାକାନ୍ତ ସେଠ  (ଜନ୍ମ: ୧୯ ସେପ୍ଟେମ୍ବର ୧୯୫୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲୋଇସିଂହା ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରମାକାନ୍ତ ସେଠ ୧୯୫୦ ମସିହାର ସେପ୍ଟେମ୍ବର ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭୀମକୁଣ୍ଡ ସେଠ । ରାଜନୈତିକ ଜୀବନ ରମାକାନ୍ତ ସେଠ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ପାଇଲୋକାର୍ପିନ  (ଇଂରାଜୀ ଭାଷାରେ ) ଏକ ଔଷଧ ଯାହା ଚକ୍ଷୁର ଅଧିକ ଚାପ   ଓ ଶୁଖିଲା ପାଟି   ଚିକିତ୍ସାରେ ବ୍ୟବ‌ହୃତ ହୁଏ  । ଓକୁଲାର ହାଇପରଟେନସିନ  , ଓପନ ଆଙ୍ଗଲ ଗ୍ଲକୋମା,  , ଆଙ୍ଗଲ କ୍ଲୋଜର ଗ୍ଲକୋମାରେ   ଅପରେଶନ ହେବା ପର୍ଯ୍ୟନ୍ତ ଆଖି ଡ୍ରପ ଭାବରେ ଓ ଆବଶ୍ୟକ ସ୍ଥଳେ ମାୟୋସିସ   କରିବା ନିମନ୍ତେ ଏହା ଦିଆଯାଏ । ଏକ ଘଣ୍ଟାରେ ଏହାର ପ୍ରଭାବ ଆରମ୍ଭ ହୋଇ ଏକ ଦିନ ପର୍ଯ୍ୟନ୍ତ ରହେ । ଜୋଗ୍ରେନ ସିଣ୍ଡ୍ରୋମରେ    '   ହେଉଥିବା ଶୁଖିଲା ପାଟି ନିମନ୍ତେ ଓ ରାଡିଏସନ ଥେରାପିରେ   ଏହା ଦିଆଯାଏ । ପାଇଲୋକାର୍ପିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିରେ ଜ୍ୱାଳା, ଅଧିକ ଲୁହ ସ୍ରାବ, ମୁଣ୍ଡବଥା ଓ ଝାପସା ଦୃଷ୍ଟି । ଅନ୍ୟାନ୍ୟ ପ୍ରତିକ୍ରିୟାରେ ଆଲର୍ଜି ଓ ରେଟିନାଲ ଡିଟାଚମେଣ୍ଟ   ହୋଇପାରେ । ଗର୍ଭାବସ୍ଥାରେ ଏହା ଦିଆଯାଏନାହିଁ । ଏହା ଏକ ମାଇଟୋଟିକ   ଶ୍ରେଣୀର ଔଷଧ । ଏହା ମସ୍କାରିନିକ ଟାଇପର   କୋଲିନର୍ଜିକ ରିସେପ୍ଟରକୁ   ମୁକ୍ତ କରି ଆକୁଇଅସ ହ୍ୟୁମରକୁ   ଆଖିରୁ ବୋହିଯିବାରେ ସାହାଯ୍ୟ କରେ । ସନ ୧୮୭୪ରେ ପାଇଲୋକାର୍ପିନ ପୃଥକ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୧୦ ମି:ଲି: ବୋତଲର କ୍ରୟ ମୂଲ୍ୟ ୪.୮୮ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଡ୍ରପର ଏକ ମାସ ଡୋଜର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ । ଦକ୍ଷିଣ ଆମେରିକାର   ପାଇଲୋକାର୍ପସ   ଗଛରୁ ଏହା ପ୍ରଥମେ ପ୍ରସ୍ତୁତ କରାଯାଉଥିଲା ।
ଚନ୍ଦ୍ରଗୁପ୍ତ ମୌର୍ଯ୍ୟ  ରାଜ୍ୟକାଳ : 321 ଖ୍ରୀ: ପୂରୁ 298 ଖ୍ରୀ: ପୂ    "ମୌର୍ଯ୍ୟ"  ସାମ୍ରାଜ୍ୟର ପ୍ରତିଷ୍ଠାତା ଥିଲେ । ସେ ଏକ ସାଧାରଣ ପରିବାରରେ ଜନ୍ମଗଜନ୍ମଗ୍ରହଣ କରିଥିଲେ । ସେ କୌଟିଲ୍ୟ ଚାଣକ୍ୟଙ୍କର  (ଅର୍ଥଶାସ୍ତ୍ରର ରଚୟୀତା) ଶିଷ୍ୟ ଥିଲେ  । ଚନ୍ଦ୍ରଗୁପ୍ତ ମୌର୍ଯ୍ୟ ହିଁ ଦେଶର ପ୍ରଥମ ଶାସକ ଥିଲେ ଯିଏକି ସମ୍ପୂର୍ଣ୍ଣ ଭାରତକୁ ସର୍ବ ପ୍ରଥମେ ନିଜ ଅଧୀନକୁ ଆଣିଥିଲେ । ଐତିହାସିକମାନଙ୍କ ମତରେ ସେ ଜୈନଧର୍ମଲମ୍ବୀ ଥିଲେ । ସେ ତାଙ୍କର ଶାସନ ପଦ୍ଧତି ସବୁ ଶିଲଲେଖ ମାଧ୍ୟମରେ ଲେଖଉଥିଲେ, ଯାହାକି ଆଜି ମଧ୍ୟ ଦେଖିବାକୁ ମିଳେ । ତାଙ୍କର ନାତି ଯିଏ କି ସମ୍ରାଟ  'ଅଶୋକ' ' ନାମରେ ସାରା ବିଶ୍ୱରେ ପରିଚିତ ସେ ଏକ ଐତିହାସିକ ସ୍ତମ୍ବ ସ୍ଥାପନ କରିଥିଲେ ଏବଂ ସେ ଭାରତରେ ବୌଦ୍ଧ ଧର୍ମର ପ୍ରଚାର ପ୍ରସାର ପାଇଁ ଅନେକ ଉଲେଖନୀୟ କାର୍ଯ୍ୟ କରିଥିଲେ । ମହାନ ଗ୍ରୀକ ଦାର୍ଶନିକ ମେଘାସ୍ଥିନିସ ତାଙ୍କ ଦରବାରରେ ୪ ବର୍ଷ ଗ୍ରୀକ ପ୍ରତିନିଧି ଭାବରେ କାର୍ଯ୍ୟ କରିଥିଲେ । ଗ୍ରୀକ ଓ ଲାଟିନରେ ଚନ୍ଦ୍ରଗୁପ୍ତ  'ସାନ୍ଦ୍ରୋକୋଟୋସ' ' ଏବଂ ' 'ଅଣ୍ଡ୍ରୋକୋଟୋସ' ' ନାମରେ ମଧ୍ୟ ପରିଚିତ । ଜୀବନୀ ଆଧାରରେ ପ୍ରାରମ୍ଭ ଜୀବନ ସିଂହଳୀ ବୌଦ୍ଧ ପରମ୍ପରା ଅନୁଯାୟୀ, ଚନ୍ଦ୍ରଗୁପ୍ତଙ୍କ ପିତା - ସେହି ସମୟର ମୌର୍ଯ୍ୟ ବଂଶର ପ୍ରମୁଖ - ଏକ ଯୁଧ୍ୟରେ ପ୍ରାଣ ହରାଇଥିଲେ - ଯେବେ ତାଙ୍କ ମା ଗର୍ଭବତୀ ଥିଲେ । ତାଙ୍କ ମା ପୁଷ୍ପା-ପୁର  ବସ୍ତୁତଃ ପୁଷ୍ପା ନଗରୀ  ସହରକୁ ନିଜ ଭାଇଙ୍କ ସହାୟତାରେ ଖସି ପଳେଇ ଥିଲେ । ଏହି ସହରର ପରିଚୟ ପାଟଳୀପୁତ୍ର ସହ କରାଯାଏ, ଯେଉଁଟା କି କୁସୁମ-ପୁର  ଯାହାକୁ  "ଫୁଲ ସହର"  ଭି କୁହା ଯାଏ  ନାମରେ ମଧ୍ୟ ପରିଚିତ । ତାଙ୍କ ସୁରକ୍ଷା ପାଇଁ, ଚନ୍ଦ୍ରଗୁପ୍ତଙ୍କ ମାମୁଁ ତାଙ୍କୁ ଏକ ଗୌଶାଳାକୁ ନେଇ ଗଲେ, ଯେଉଁଠି ତାଙ୍କୁ ଏକ ଗୋପୀ ପାଳନ ପୋଷଣ କରିଥିଲେ । ଚନ୍ଦ୍ରଗୁପ୍ତ ବଡ଼ ହେଲା ପରେ ସେ ଗୋପୀ ତାଙ୍କୁ ଏକ ଶିକାରୀକୁ ବିକି ଦେଲେ, ଯେ କି ତାଙ୍କୁ ଗୋରୁ-ଗାଈଙ୍କ ପାଳନ କରିବା କାମରେ ଲଗେଇ ଦେଲେ ।
ଅଖିଳ ସାଉଁଣ୍ଟା  (୧ ନଭେମ୍ବର ୧୯୩୮ - ୧ ମାର୍ଚ୍ଚ ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୭ ଓ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲକ୍ଷ୍ମୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅଖିଳ ସାଉଁଣ୍ଟା ୧୯୩୮ ମସିହାର ନଭେମ୍ବର ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋବରୀ ସାଉଁଣ୍ଟା ଓ ପତ୍ନୀଙ୍କ ନାମ କମଳା ସାଉଁଣ୍ଟା । ରାଜନୈତିକ ଜୀବନ ଅଖିଳ ସାଉଁଣ୍ଟା ଓଡ଼ିଶା ରାଜନୀତିରେ ପ୍ରଥମେ ଜନତା ପାର୍ଟିରେ ଓ ପରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।
ସୀସା ବିଷକ୍ରିୟା‌  (ଇଂରାଜୀ ଭାଷାରେ ) ନାମ ଦିଆଯାଏ ଯେତେବଳେ ସୀସାଦ୍ୱାରା   ଦେହ ବିଷାକ୍ତ ହୋଇଯାଏ  । ଏଥିରେ ମସ୍ତିଷ୍କ   ସର୍ବାଧିକ ସମ୍ବେଦନଶୀଳ ହୁଏ । ବିଷାକ୍ତ ହେବାର ଲକ୍ଷଣ: ପେଟ ଯନ୍ତ୍ରଣା, କୋଷ୍ଠକାଠିନ୍ୟ  , ମୁଣ୍ଡବଥା, ଚିଡ଼ଚିଡ଼ା ସ୍ୱଭାବ, ସ୍ମରଣ ସମସ୍ୟା, ବାଞ୍ଝଦୋଷ   ଓ ପାରେସ୍ଥେସିଆ  ଦେହ ଝିମଝିମ ହୁଏ  । ଏହା ଯୋଗୁ ୧୦% ବୌଦ୍ଧିକ ଅକର୍ମନ୍ୟତା   ଓ ବ୍ୟବ‌ହାରିକ ସମସ୍ୟା ଦେଖାଯାଏ । କେତେକ ପ୍ରଭାବ ସ୍ଥାୟୀ ହୋଇଯାଏ । ସାଂଘାତିକ କେଶରେ ଆନିମିଆ, ବାତ  , କୋମା ବା ମୃତ୍ୟୁ ହୋଇପାରେ । ଅପମିଶ୍ରିତ ବାୟୁ, ଜଳ, ଖାଦ୍ୟ ଓ ଖାଦ୍ୟପଦାର୍ଥ ବ୍ୟବ‌ହାର ଯୋଗୁ ସୀସା ମାନବ ସଂସ୍ପର୍ଶରେ ଆସେ । ବିଷ ପ୍ରଭାବ ପିଲାଙ୍କର ବେଶୀ ଥାଏ କାରଣ ସେମାନେ ପାଟିରେ ପୁରାଉଥିବା ଖାଦ୍ୟରେ ସୀସା ମିଶ୍ରିତ ରଙ୍ଗ   ଥାଇପାରେ ଓ ତାଙ୍କର ଅଧିକ ଅବଶୋଷଣ କ୍ଷମତା ଥାଏ । କେତେକ ବୃତ୍ତିର କର୍ମସ୍ଥଳୀରେ ସାଧାରଣତଃ ବଡ଼ ମଣିଷଙ୍କର ଏହି ସଙ୍କଟ ଥାଏ । ରକ୍ତରେ ସୀସା ସ୍ତର   ମାପ କରି ରୋଗ ନିର୍ଣ୍ଣୟ କରାଯାଏ । ସେଣ୍ଟର ଫର ଡିଜିଜ କଣ୍ଟ୍ରୋଲଦ୍ୱାରା ରକ୍ତ ସୀସା ସ୍ତରର ସର୍ବଧିକ ମାତ୍ରା ପିଲାଙ୍କର ୫ /ଡେଲି ଓ ବଡ଼ମଣିଷଙ୍କର ୧୦ /ଡେଲି  (୧୦ /୧୦୦ ଗ୍ରା) ସ୍ଥିରିକୃତ ହୋଇଛି  । ଏହି ମାତ୍ରା ବଢ଼ିଗଲେ ଲୋହିତ ରକ୍ତ କଣିକାରେ   ପରିବର୍ତ୍ତନ ହୁଏ ଓ ଏକ୍ସ-ରେ  ଚିତ୍ରରେ ହାଡ଼ ଉପରେ ଗାଢ଼ ରେଖା ଦେଖାଯାଏ । ସୀସା ବିଷକ୍ରିୟା ହେବାକୁ ପ୍ରତିରୋଧ କରାଯାଇପାରେ । ଏହା ସମ୍ଭବପର ହେବ ଯଦି ନିଜ ଘରୁ ସୀସାମିଶ୍ରତ ଦ୍ରବ୍ୟ ବାହାର କରିଦିଆଯାଏ, କର୍ମସ୍ଥଳୀରେ ଉତ୍ତମ ବାୟୁପ୍ରବାହ ବ୍ୟବସ୍ଥାର ବନ୍ଦବୋସ୍ତ କରାଯାଏ, ଓ ସୀସା ଥିବା ଦ୍ରବ୍ୟ ଯେପରିକି ଗ୍ୟାସୋଲିନ, ପେଣ୍ଟ/ରଙ୍ଗ, ଅପମିଶ୍ରିତ ମାଟିକୁ ପରିସ୍କାର କରିବାକୁ, ମାଟି ବା ପାଣିରେ ସୀସା ଥିଲେ ତାହାର ପରିମାଣ କମେଇବାକୁ ଜାତୀୟ ସ୍ତରରେ କାନୁନ ତିଆରି କରି କାର୍ଯ୍ୟକାରୀ କରାଯାଏ । ଉତ୍ସରୁ ସୀସା ବାହାର କରିବା ଆବଶ୍ୟକ ଓ ଚିଲେସନ ଚିକିତ୍ସା ପଦ୍ଧତିରେ   ଦେହ ଭିତରେ ଥିବା ସୀସାକୁ ଔଷଧ ସ‌ହିତ ଅନୁବନ୍ଧିତ କରି ନିଷ୍କାସନ   କରିଦିଆଯାଏ । ପିଲାଙ୍କ ଦେହରେ ରକ୍ତସୀସା ସ୍ତର ୪୦-୪୫ /ଡେଲିରୁ ଅଧିକ ହେଲେ ଚିଲେସନ କରାଯାଏ । ବ୍ୟବ‌ହାର କରାଯାଉଥିବା ଔଷଧମାନଙ୍କର ନାମ: ଡାଇମରକାପ୍ରଲ  , ଇଡେଟେଟ କ୍ୟାଲସିଅମ ଡାଇସୋଡ଼ିଅମ   ଓ ସକ୍ସିମର   ଇତ୍ୟାଦି । ସନ ୨୦୧୩ରେ ସୀସା ବିଷକ୍ରିୟା ହେବା ଫଳରେ ୮୫୩,୦୦୦ଜଣ ଲୋକଙ୍କର ମୃତ୍ୟୁ ହୋଇଥିଲା । ସାଧାରଣତଃ ବିକାଶଶୀଳ   ଦେଶମାନଙ୍କରେ ଅଧିକ ସୀସା ବିଷକ୍ରିୟା ଦେଖାଯାଏ । ଗରୀବ ଲୋକଙ୍କର ଏହି ସଙ୍କଟ ଅଧିକ ଥାଏ । ପୃଥିବୀର ରୋଗ ବୋଝରୁ    '   ସୀସାର ଭାଗ ୦.୬% । ହଜାର ହଜାର ବର୍ଷ ଧରି ଜନ ସାଧାରଣ ସୀସାକୁ ଖଣିରୁ ଉତ୍ତୋଳନ ଓ ବ୍ୟବ‌ହାର କରୁଛନ୍ତି । ଖ୍ରୀ:ପୂ: ୨୦୦୦ ଶତାବ୍ଦୀରେ ସୀସା ବିଷ ବିଷୟରେ ବର୍ଣ୍ଣନ କରାଯାଇଛି, କିନ୍ତୁ ଏହାର ବ୍ୟବ‌ହାରକୁ ସୀମିତ କରିବା ପ୍ରଚେଷ୍ଟା ସନ ୧୫୦୦ରୁ ଆରମ୍ଭ ହୋଇଛି । ସନ ୧୯୭୦ରୁ ନିମ୍ନ ସ୍ତରର ପ୍ରଭାବ ବିଷୟରେ ଚିନ୍ତା ପ୍ରକଟ କରାଯାଇଛି କିନ୍ତୁ ଏହାର କୌଣସି ବିପଦମୁକ୍ତ ସୀମା ଥିବା ଜଣାଯାଇନାହିଁ ।
ବେବି ରାଣୀ ମୌର୍ଯ୍ୟ  (ଜନ୍ମ ୧୫ ଅଗଷ୍ଟ ୧୯୫୬) ଜଣେ ଭାରତୀୟ ରାଜନେତ୍ରୀ, ୨୬ ଅଗଷ୍ଟ ୨୦୧୮ ପରଠାରୁ ଉତ୍ତରପ୍ରଦେଶର ସପ୍ତମ ରାଜ୍ୟପାଳ ଭାବରେ କାର୍ଯ୍ୟ କରିଥିଲେ  । ୧୯୯୦ ଦଶକ ପୂର୍ବରୁ ସେ ଭାରତୀୟ ଜନତା ପାର୍ଟିର କର୍ମୀ ଭାବରେ ରାଜନୀତିରେ ପ୍ରବେଶ କରିଥିଲେ । ସେ ୧୯୯୫ରୁ ୨୦୦୦ ପର୍ଯ୍ୟନ୍ତ ଆଗ୍ରାର ପ୍ରଥମ ମହିଳା ମେୟର ଥିଲେ । ୨୦୦୨ରୁ ୨୦୦୫ ପର୍ଯ୍ୟନ୍ତ ସେ ଜାତୀୟ ମହିଳା ଆୟୋଗରେ କାର୍ଯ୍ୟ କରିଥିଲେ । ଜୀବନୀ ବେବି ରାଣୀ ୧୫ ଅଗଷ୍ଟ ୧୯୫୬ରେ ଜନ୍ମଗ୍ରହଣ କରିଥିଲେ । ସେ କଳା ବିଜ୍ଞାନରେ ସ୍ନାତକୋତ୍ତର ଏବଂ ମାଷ୍ଟର ଡିଗ୍ରୀ ହାସଲ କରିଛନ୍ତି । ବ୍ୟାଙ୍କ ଅଧିକାରୀ ପ୍ରଦିପ କୁମାର ମୌର୍ଯ୍ୟଙ୍କ ସହିତ ବିବାହ ପରେ ୧୯୯୦ ଦଶକରେ ବେବି ରାଣୀ ରାଜନୀତିରେ ସକ୍ରିୟ ହୋଇଥିଲେ । ମୌର୍ଯ୍ୟ ଭାରତୀୟ ଜନତା ପାର୍ଟି  (ବିଜେପି)ର କର୍ମକର୍ତ୍ତା ଭାବରେ ନିଜର ରାଜନୈତିକ କ୍ୟାରିୟର ଆରମ୍ଭ କରିଥିଲେ  । ୧୯୯୫ରେ ସେ ବିଜେପି ଟିକେଟରେ ଆଗ୍ରା ମେୟର ନିର୍ବାଚନରେ  ପ୍ରତିଦ୍ୱନ୍ଦ୍ୱିତା କରିଥିଲେ ଏବଂ ବ‌ହୁମତରେ ଜିତିଥିଲେ । ସେ ଆଗ୍ରାର ପ୍ରଥମ ମହିଳା ମେୟର ହୋଇଥିଲେ ଏବଂ ୨୦୦୦ ପର୍ଯ୍ୟନ୍ତ ଏହି ପଦବୀରେ ରହିଥିଲେ । ୧୯୯୭ରେ, ମୌର୍ଯ୍ୟଙ୍କୁ ବିଜେପିର ଅନୁସୂଚିତ ଜାତି  (ଏସସି) ୱିଙ୍ଗର ଅଫିସ୍ ଧାରକ ଭାବରେ ନିଯୁକ୍ତ କରାଯାଇଥିଲା  ।ବର୍ତ୍ତମାନ ଭାରତର ରାଷ୍ଟ୍ରପତି ରାମନାଥ କୋବିନ୍ଦ ସେତେବେଳେ ଏସସି ୱିଙ୍ଗର ଚେୟାରମ୍ୟାନ୍ ଥିଲେ । ଏହି ୱିଙ୍ଗର ଅଫିସ୍ ଧାରକ ଭାବରେ ସେ ଉତ୍ତରପ୍ରଦେଶରେ ଅନୁସୂଚିତ ଜାତିର ସଦସ୍ୟଙ୍କ ମଧ୍ୟରେ ବିଜେପିର ଯୋଗଦାନକୁ ଦୃଢ଼ କରିବା ଦାୟିତ୍ୱ ଗ୍ରହଣ କରିଥିଲେ । ୨୦୦୧ରେ, ତାଙ୍କୁ ଉତ୍ତରପ୍ରଦେଶ ସାମାଜିକ କଲ୍ୟାଣ ବୋର୍ଡର ସଦସ୍ୟ କରାଯାଇଥିଲା । ଦଳିତ ମହିଳାଙ୍କ ସଶକ୍ତିକରଣ ଦିଗରେ ତାଙ୍କର ପ୍ରୟାସକୁ ସ୍ୱୀକୃତି ଦେଇ ୨୦୦୨ରେ ତାଙ୍କୁ ଜାତୀୟ ମହିଳା ଆୟୋଗର ସଦସ୍ୟ କରାଯାଇଥିଲା । ସେ ୨୦୦୫ ପର୍ଯ୍ୟନ୍ତ ଆୟୋଗରେ କାର୍ଯ୍ୟ କରିଥିଲେ । ୨୦୦୭ ଉତ୍ତରପ୍ରଦେଶ ବିଧାନ ସଭା ନିର୍ବାଚନରେ  ଏଟମାଡପୁର ଆସନରେ ପ୍ରତିଦ୍ୱନ୍ଦ୍ୱିତା କରିବାକୁ ବିଜେପି ମୌର୍ଯ୍ୟଙ୍କୁ ମନୋନୀତ କରିଥିଲା; ସେ ତାଙ୍କ ପ୍ରତିଦ୍ୱନ୍ଦ୍ୱୀ ବହୁଜନ ସମାଜ ପାର୍ଟିର ନାରାୟଣ ସିଂ ସୁମନଙ୍କଠାରୁ ବ‌ହୁକମ ଭୋଟରେ ହାରିଯାଇଥିଲେ । ୨୦୧୩ରୁ ୨୦୧୫ ପର୍ଯ୍ୟନ୍ତ ସେ ରାଜ୍ୟ ସ୍ତରୀୟ ଦାୟିତ୍ୱରେ ନିୟୋଜିତ ଥିଲେ । ଜୁଲାଇ ୨୦୧୮ରେ, ତାଙ୍କୁ ଶିଶୁ ଅଧିକାର ସୁରକ୍ଷା ରାଜ୍ୟ ଆୟୋଗର ସଦସ୍ୟ କରାଯାଇଥିଲା । ୨୧ ଅଗଷ୍ଟ ୨୦୧୮ ରେ, ମୌର୍ଯ୍ୟଙ୍କୁ ଭାରତ ସରକାର ଉତ୍ତରାଖଣ୍ଡର ସପ୍ତମ ରାଜ୍ୟପାଳ ଭାବରେ ନିଯୁକ୍ତ କରିଥିଲେ । ସେ ୨୬ ଅଗଷ୍ଟରେ ଉତ୍ତରପ୍ରଦେଶର ରାଜ ଭବନରେ ଆୟୋଜିତ ଏକ ସମାରୋହରେ ଶପଥ ଗ୍ରହଣ କରିଥିଲେ, ଉତ୍ତରାଖଣ୍ଡର ରାଜ୍ୟପାଳ ହେବାରେ ସେ ଦ୍ୱିତୀୟ ମହିଳା ଥିଲେ: ୨୦୦୯ରେ ନିଯୁକ୍ତ ମାର୍ଗେଟ୍ ଆଲଭା ପ୍ରଥମ ଥିଲେ । ସେ କୃଷ୍ଣ କାନ୍ତ ପାଲଙ୍କ ଉତ୍ତରାଧିକାରୀ ହୋଇଥିଲେ, ଯାହାର କାର୍ଯ୍ୟକାଳ ୮ ଜୁଲାଇରେ ସମାପ୍ତ ହୋଇଥିଲା, କିନ୍ତୁ ତାଙ୍କ ବଦଳି ନିଯୁକ୍ତିରେ ବିଳମ୍ବ ହେତୁ ସେ ୨୫ ଅଗଷ୍ଟ ପର୍ଯ୍ୟନ୍ତ କାର୍ଯ୍ୟ କରିଥିଲେ ।
ଝିଅଟା ଅଲଗା ପ୍ରକାର, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଅଭିନେତା ଶ୍ରୀତମ ଏହି କଥାଚିତ୍ରଟିର ପ୍ରଯୋଜନା କରିଥିଲେ, ନିର୍ଦ୍ଦେଶନା ଦେଇଥିଲେ ଏବଂ ସ୍ୱର ସଂଯୋଜନା କରିଥିଲେ । ରଜନୀ ରଞ୍ଜନ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ତୁଷାର ଓ କୋଏଲ ବାନାର୍ଜୀ । ପୁଷ୍ପା ପଣ୍ଡା, କୁନା ତ୍ରିପାଠୀ, ଉଷସୀ ମିଶ୍ର, ଗୁଡ୍ଡୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ତୁଷାର କୋଏଲ ବାନାର୍ଜୀ ପୁଷ୍ପା ପଣ୍ଡା କୁନା ତ୍ରିପାଠୀ ଉଷସୀ ମିଶ୍ର ଗୁଡ୍ଡୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶ୍ରୀତମ ଦାସ । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ବିଷ୍ଣୁ ମୋହନ କବି, ଅନ୍ତରା ଚକ୍ରବର୍ତ୍ତୀ, ସୁବାଶିଷ ମହାକୁଡ଼, ପ୍ରଜ୍ଞା ହୋତା, ଅବିନାଶ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଜରାୟୁ ଝିଲ୍ଲୀ ପ୍ରଦାହ  (ଇଂରାଜୀ: ) ଗର୍ଭାଶୟର ଅନ୍ତରିମା ତଥା ଏଣ୍ଡୋମେଟ୍ରିଅମର ପ୍ରଦାହକୁ ବୁଝାଇଥାଏ  । ଜ୍ୱର, ନିମ୍ନ ଉଦର ପୀଡ଼ା, ଅନିୟମିତ ଯୋନୀ ରକ୍ତସ୍ରାବ ଆଦି ଏହାର ଲକ୍ଷଣ ଅଟନ୍ତି । ପ୍ରସବ ପରବର୍ତ୍ତୀ ସଂକ୍ରମଣ ପାଇଁ ଏହା ଏକ ମୁଖ୍ୟ କାରକ । ବିବିଧ ଶ୍ରୋଣୀ ରୋଗମାନଙ୍କ ମଧ୍ୟରୁ ଜରାୟୁ ଝିଲ୍ଲୀ ପ୍ରଦାହ ଅନ୍ୟତମ । କାରଣ ଏବଂ ନିଦାନ ଜରାୟୁ ଝିଲ୍ଲୀ ପ୍ରଦାହ ସାଙ୍ଘାତିକ କିମ୍ବା ଦୀର୍ଘକାଳୀନ ହୋଇପାରେ । ସାଙ୍ଘାତିକ ରୂପରେ ଏହି ରୋଗ ସର୍ଭିକ୍ସ ତଥା ଗର୍ଭାଶୟ ମୁଖ ଦେଇ ସଂକ୍ରମିତ ହୋଇଥାଏ, ଯାହାଫଳରେ ଜ୍ୱର, ନିମ୍ନ ଉଦର ପୀଡ଼ା, ଅନିୟମିତ ଯୋନୀ ରକ୍ତସ୍ରାବ ହୋଇଥାଏ । ଶଲ୍ୟ ପ୍ରସବ ଏବଂ ଦୀର୍ଘ ସମୟ ପାଇଁ ଗର୍ଭାଶୟ ଝିଲ୍ଲୀରେ କ୍ଷତ ହୋଇରହିବାଦ୍ୱାରା ଜରାୟୁ ଝିଲ୍ଲୀ ପ୍ରଦାହହେବାର ଅଧିକ ଆଶଙ୍କା ସୃଷ୍ଟି କରେ । ଋତୁବନ୍ଦ ପରେ ମୁଖ୍ୟତଃ ଦୀର୍ଘକାଳୀନ ପ୍ରଦାହ ହୁଏ । ଏଣ୍ଡୋମେଟ୍ରିଆଲ ବାୟୋପସିଦ୍ୱାରା ଏହା ରୋଗ ସଠିକ ଭାବେ ନିର୍ଣ୍ଣିତ ହୋଇଥାଏ । ଅଲଟ୍ରାସାଉଣ୍ଡଦ୍ୱାରା ମଧ୍ୟ ଜରାୟୁ ମଧ୍ୟରେ କିଛି ଟିସୁ ଅବଶିଷ୍ଟ ରହି ନ ଯାଇଥିବାର ଯାଞ୍ଚ କରାଯାଏ । ଚିକିତ୍ସା ଆଣ୍ଟିବାୟୋଟିକଦ୍ୱାରା ଏହି ରୋଗର ଚିକିତ୍ସା କରାଯାଇଥାଏ । ପ୍ରସବ ପର ଚିକିତ୍ସା ପାଇଁ କ୍ଲିଣ୍ଡାମାଇସିନ ଏବଂ ଜେନଟାମାଇସିନ ଜୀବାଣୁ ନାଶକ ଔଷଧର ବ୍ୟବହାର କରାଯାଏ । ସେପରି ସ୍ଥଳରେ ଗନରିଆ ଏବଂ କ୍ଲାମାଇଡିଆ ରୋଗର ପରୀକ୍ଷଣ ଏବଂ ତାହାର ଚିକିତ୍ସା କରାଯାଏ । ଦୀର୍ଘକାଳୀନ ଜରାୟୁ ଝିଲ୍ଲୀ ପ୍ରଦାହରେ ଡକ୍‌ସିସାଇକ୍ଲିନ ଔଷଧଦ୍ୱାରା ଉପଚାର କରାଯାଏ । ମୁଖ୍ୟତଃ ଉପଯୁକ୍ତ ଚିକିତ୍ସା ଫଳରେ ଏହି ରୋଗର ନିଦାନ ସମ୍ଭବ ହୋଇଥାଏ । ସଂକ୍ରାମକ ରୋଗ ବିଜ୍ଞାନ ଏବଂ ଇତିହାସ ସାଧାରଣ ପ୍ରସବ ପରେ ହେଉଥିବା ଜରାୟୁ ଝିଲ୍ଲୀ ପ୍ରଦାହର ହାର ପ୍ରାୟ ୨ ପ୍ରତିଶତ, ୧୦ ପ୍ରତିଶତ ଶଲ୍ୟ ପ୍ରସବ ପରବର୍ତ୍ତୀ ଏବଂ ଶଲ୍ୟ ପ୍ରସବରେ ଗର୍ଭାଶୟ ଝିଲ୍ଲୀର କ୍ଷତ ହେବା ସମୟରେ ପ୍ରତିଷେଧକ ଆଣ୍ଟିବାୟୋଟିକର ପ୍ରୟୋଗ ଅଭାବରେ ମଧ୍ୟ ୩୦ ପ୍ରତିଶତ କ୍ଷେତ୍ରରେ ଏହି ପ୍ରଦାହ ହୋଇଥାଏ । ଗର୍ଭାଶୟର ଅନ୍ତଃଆବରଣ ଏଣ୍ଡୋମେଟ୍ରିଅମ ଏବଂ ମାୟୋମେଟ୍ରିଅମର ପ୍ରଦାହରୁ ଏହାର ଇଂରାଜୀ ଅନୁବାଦିତ ଶବ୍ଦ ଏଣ୍ଡୋମେଟ୍ରିଟିସର ହୁଏତ ଉତ୍ପତ୍ତି ହୋଇଛି । ମଣିଷ ବ୍ୟତୀତ ଗାଈ ଏବଂ ଅନ୍ୟ ପଶୁଙ୍କଠାରେ ମଧ୍ୟ ଏହି ଅବସ୍ଥା ଦେଖାଯାଏ ।
ତେଲେଙ୍ଗାନା ଦିବସ ସାଧାରଣତଃ ତେଲେଙ୍ଗାନା ପ୍ରତିଷ୍ଠା ଦିବସ ଭାବରେ ଭାରତୀୟ ରାଜ୍ୟ ତେଲେଙ୍ଗାନାରେ ପାଳନ କରାଯାଏ । ଏହିଦିନ ତେଲେଙ୍ଗାନା ରାଜ୍ୟ ଏହାର ପ୍ରତିଷ୍ଠା ଦିବସ ପାଳନ କରେ । ୨୦୧୪ ପରଠାରୁ ପ୍ରତିବର୍ଷ ଏହା ଜୁନ ୨ ତାରିଖରେ ପାଳନ କରାଯାଉଛି । ଏହିଦିନ ମୁଖ୍ୟତଃ ତେଲେଙ୍ଗାନାର ଇତିହାସ ଓ ପରମ୍ପରାକୁ ବିଭିନ୍ନ ସରକାରୀ ତଥା ବେସରକାରୀ ଅନୁଷ୍ଠାନ ବଡ଼ ଧୁମଧାମରେ ପାଳନ କରିଥାନ୍ତି । ରାଜ୍ୟର ପ୍ରତ୍ୟେକ ଜିଲ୍ଲାରେ ସାଧାରଣ ସଭାଠାରୁ ଆରମ୍ଭ କରି ରାଜନୈତିକ ସଭା ଓ ପ୍ୟାରେଡ୍ ଆଦି ଏହି ଦିନରେ ଅନୁଷ୍ଠିତ ହୋଇଥିଲା । ତେଲେଙ୍ଗାନାର ମୁଖ୍ୟମନ୍ତ୍ରୀ ଏହିଦିନ ଜାତୀୟ ପତାକା ଉତ୍ତୋଳନ କରିବା ପରେ ପ୍ୟାରେଡ୍ ଅନୁଷ୍ଠିତ ହୁଏ । ଇତିହାସ ତେଲେଙ୍ଗାନା ରାଜ୍ୟ ଆନୁଷ୍ଠାନିକ ଭାବରେ ୨ ଜୁନ ୨୦୧୪ରେ ଗଠନ କରାଯାଇଥିଲା । କେ. ଚନ୍ଦ୍ରଶେଖର ରାଓ ତେଲେଙ୍ଗାନାର ପ୍ରଥମ ମୁଖ୍ୟମନ୍ତ୍ରୀ ଭାବରେ ନିର୍ବାଚିତ ହୋଇଥିଲେ, ଯେଉଁଥିରେ ତେଲେଙ୍ଗାନା ରାଷ୍ଟ୍ର ସମିତି ଦଳ ସଂଖ୍ୟାଗରିଷ୍ଠତା ହାସଲ କରିଥିଲା । ୧ ଜୁଲାଇ ୨୦୧୩ରେ, କଂଗ୍ରେସ କାର୍ଯ୍ୟକାରୀ କମିଟିର ସର୍ବସମ୍ମତି କ୍ରମେ ଏକ ପୃଥକ ତେଲେଙ୍ଗାନା ରାଜ୍ୟ ଗଠନ ପାଇଁ ସୁପାରିଶ କରିବାକୁ ନିଷ୍ପତ୍ତି ନିଆଗଲା । ବିଭିନ୍ନ ପର୍ଯ୍ୟାୟ ପରେ ଫେବୃଆରୀ ୨୦୧୪ରେ ଏହି ବିଲ୍ ଭାରତୀୟ ସଂସଦରେ ପାରିତ ହୋଇଥିଲା । ଫେବୃଆରୀ ୨୦୧୪ରେ ଉତ୍ତର-ପଶ୍ଚିମ ଆନ୍ଧ୍ର ପ୍ରଦେଶର ଦଶଟି ଜିଲ୍ଲାକୁ ନେଇ ତେଲେଙ୍ଗାନା ରାଜ୍ୟ ଗଠନ ପାଇଁ ଆନ୍ଧ୍ରପ୍ରଦେଶ ପୁନର୍ଗଠନ ଆଇନ, ୨୦୧୪ ବିଲ୍ ଭାରତୀୟ ସଂସଦରେ ପାରିତ ହେଲା । ଏହି ବିଲ୍ ରାଷ୍ଟ୍ରପତିଙ୍କ ସମ୍ମତି ଗ୍ରହଣ କରିବା ପରେ ୧ ମାର୍ଚ୍ଚ ୨୦୧୪ରେ ଆଇନ୍‌ରେ ପରିଣତ ହୋଇଥିଲା । ମହତ୍ତ୍ୱ ରାଜ୍ୟ ଗଠନ ଦିବସ ହୋଇଥିବାରୁ ଏହି ଦିନଟି ତେଲେଙ୍ଗାନ ରାଜ୍ୟ ଗଠନ ଆନ୍ଦୋଳନ ପାଇଁ ଏକ ଗୁରୁତ୍ୱପୂର୍ଣ୍ଣ ଦିବସ ଅଟେ । ସାଂସ୍କୃତିକ କାର୍ଯ୍ୟକ୍ରମ ତେଲେଙ୍ଗାନା ଦିବସ ଅବସରରେ ଚାରିଦିନ ଧରି ରାଜ୍ୟ ସରକାରଙ୍କ ପ୍ରୋତ୍ସାହନରେ ବିଭିନ୍ନ ପ୍ରକାରର କାର୍ଯ୍ୟକ୍ରମ ପାଳନ କରାଯାଏ । ବିଭିନ୍ନ କ୍ଷେତ୍ରରେ ସଫଳ ହୋଇଥିବା ବ୍ୟକ୍ତିବିଶେଷଙ୍କୁ ଏହିଦିନ ତେଲେଙ୍ଗାନା ରାଜ୍ୟ ପୁରସ୍କାର ପ୍ରଦାନ କରାଯାଏ ।ହୋଟେଲ ଗୁଡ଼ିକରେ ତେଲେଙ୍ଗାନା ଖାଦ୍ୟ ମହୋତ୍ସବ ପାଳନ କରାଯାଏ ଏବଂ ରବିନ୍ଦ୍ର ଭାରତୀ ଅଡ଼ିଟୋରିୟମରେ ରାଜ୍ୟସ୍ତରୀୟ ସାଂସ୍କୃତିକ କାର୍ଯ୍ୟକ୍ରମ ଅନୁଷ୍ଠିତ ହୋଇଥାଏ ।